40 dae tot hoop by Ronell Bezuidenhout - Read Online\nby Ronell Bezuidenhout\nVastyd is ’n pelgrimsreis van 40 dae wat altyd op ’n Woensdag begin (Aswoensdag) en op ’n Saterdag (Donkersaterdag/Stil Saterdag) eindig. Hierdie boek fokus op ’n metaforiese pelgrimsreis wat by “ashoop” begin en 40 dae later by “hoop” eindig en vra die volgende vrae:\nHoe skud ’n mens jou “valse self” af?\nHoe laat jy emosionele bagasie agter?\nHoe leef ’n mens met hoop in ’n wêreld wat al minder hoopvol lyk?\nHoe word jy ’n vrygewiger mens?\nHoe daag jy ’n verbruikerskultuur uit?\nIs dit moontlik om ’n vry, hoopvolle en gelukkige mens te wees?\nDrie spesifieke geloofsgewoontes was deur die eeue heen verbind met hierdie tyd: vas, gebed en die gee van aalmoese. Die boek vertaal die drie gewoontes as moderne “reisgenote” op die hartsreis tussen Ashoop en Hoop.\nHierdie is ’n boek wat jou help om ’n deurdagte pelgrim te wees, wetend waar jy vandaan kom en waarheen jy op pad is.\nPublisher: Lux VerbiReleased: Feb 1, 2017ISBN: 9780796320438Format: book\n’n Reis deur lydenstyd\nDie uitleg van gedigte in hierdie digitale uitgawe van 40 dae tot hoop mag verskil van dié van die gedrukte uitgawe, afhangende van die instellings op u leestoestel. Die uitleg vertoon optimaal indien die standaardinstelling op u leestoestel gebruik word. Lesers kan egter eksperimenteer met die instellings vir verskillende perspektiewe op die teks.\nDaar kan met ’n boek soos hierdie net twee mense wees aan wie ek dit wil opdra: my ouers, Maryn en Giel. Dit is die twee mense wat my ganse lewe die intiemste medereisigers op my hartsreis is. Hulle is by uitstek die mense wat my herinner dat ashoop nooit ashoop hoef te bly nie; dat hoop altyd ons reise se bestemming is. Ek kan nie aan twee geselliger mense dink saam met wie ek, so lank ons lewe, elke tree sal wil stap nie.\nDan is daar is ’n spesifieke groep mense wat al my dank verdien: my medereisigers in Fontainebleau Gemeenskapskerk. Dit is die mense wat reeds ’n paar Lydenstyd-seisoene saam met my hartsreise tussen ashoop en hoop doen. Julle is my bemoedigers!\n’n Gebed uit die pelgrimsdokument van die Camino de Santiago\nalthough your spirit may not know\nwhere your feet will carry your heart.\nand is searching for you,\nso that you can find Him\nin the sanctuary at the end of the pilgrimage,\nReisreëlings vir medereisigers\nWelkom by hierdie reis!\nSoos met enige onbekende projek wat jy aanpak, geld dié beginsel ook hier: If all else fails, read the manual.\nBeskou hierdie boek as jou reisgids. Daar is 40 bakens langs die pad, een vir elke dag. Jy sal nie noodwendig elke dag, 40 agtereenvolgende dae lank by elke baken kan stilhou nie. Soms spoed ’n mens met ’n lang asem van noord na suid op die N1, dwarsdeur die nag, en jy mis die Karoo-landskappe. Dit is ’n haastige reis dié. Ánderdag is daar weer kans vir stilhou-stilhou ry …\nSó is dit ook met ons innerlike reise. In hierdie geval is ’n 40-dae-reis nie ’n doelwit nie; dit is eerder ’n metafoor. As jy luister-luister reis, sal jou hart jou buitendien begelei. Laat jou hart jou ritme bepaal.\nEn vertrou jou binne-stem. As jy nie die volle reis hierdie keer kan meemaak nie, dan vertrek jy maar later van daar waar jy agtergeraak het. As jy, onbeplan, ’n paar dae by een van die ruspunte wil stop omdat jy nuwe ontdekkings oor jouself maak wat jy dalk eers moet bedink – goed so! Wat maak dit tog saak as jy dalk eers oormôre wil voortgaan?\nAlle reise het ’n vertrekdatum\nDie reis van Ashoop na Hoop het deur die eeue heen nog altyd op ’n Woensdag begin. Maar dan ook nie sommer énige Woensdag nie. Ons ontmoet mekaar op ’n baie spesifieke Woensdag, ons reis 40 dae lank saam, en groet mekaar uiteindelik by Hoop.\nElke reis het afwisseling nodig, anders word dit vervelig. Elke sewende dag neem die reis ons by ’n oase verby waar die energie weer aangevul kan word. Op so ’n oase-dag het ’n mens soms meer tyd. Jy hang wasgoed uit, jy sit langbeen in die son. Dit is ’n dag om jou voete te laat rus.\nDalk kry jy dan die kans om van die langer stukke weer te lees, want, ja, nie alle dagreise is ewe lank nie. ’n Oase-dag is gewoonlik ’n dag wat jy met jou rug teen die boom kan sit, jou tamatie-toebroodjie met jou medereisiger kan deel en oor ditjies en datjies kan gesels. Of mekaar kan uitvra, en mekaar se antwoorde bedink.\nUiteindelik sug jy: Ag, ja, daar lê nog ’n entjie voor. Kom ons gaan maar aan …\nNatuurlik moet elke reis ook ’n goeie noodhulp- en gereedskapkis hê. Soms moet jy versorg word. Maar dikwels is voorsorg beter. Dit is presies wat lewensgewoontes is. Dit is daardie gewoontes wat ons inoefen sodat ons energie het om ons reis enduit vol te hou.\nBy elke dag se gidsteks kry jy ’n voorstel vir ’n gewoonte wat jou in staat stel om die Ashoop agter te laat en by Hoop uit te kom.\n’n Nota oor die gebruik van manlike voorname vir God: baie mense verskil oor die manlike voornaamwoorde vir of oor God. In hierdie boek word die manlike voornaamwoorde deur die uitgewers gebruik ter wille van die leesbaarheid van die teks.\nDie aand voor die reis\nDink jou dit in – ’n advertensie wat só lui: Was jy nog altyd lus vir ’n pelgrimsreis? Hier is jou kans! Ons vertrek op Dag 1 vanaf Ashoop en voltooi ons reis op Dag 40 by Hoop. Dit is ’n gulde geleentheid. Moet dit nie misloop nie! Lydenstyd sal nooit weer dieselfde wees nie.\nHoewel die verwysing na Lydenstyd dit nie juis laat klink na ’n soort reis wat ék sou wou onderneem nie. Nogal 40 dae lank. En waarom dié roete – tussen Ashoop en Hoop?\nOns onderneem elke jaar verskeie reise. Ook die kerk vertrek op vele reise: In die vier weke voor Kersfees onderneem baie gelowiges ’n Advent-reis, dit is die uitsien-reis.\nEn nie lank nadat die nuwe jaar aangebreek het nie, begin daar ’n volgende reis. Vir sommige is dit die laaste wegbreekkans voor die winter begin – Paasnaweek.\nBaie mense vier Goeie Vrydag, al is dit bloot omdat dit die begin van ’n langnaweek is. Sommige maak selfs van Goeie Vrydag ’n kerk-toe-gaan-dag. Die Sondag daarná kan jy maar oorslaan; jy wás mos Vrydag in die kerk …\nIn die Christelike tradisie word daar dikwels in die week voor die Pase ook ’n geloofsreis onderneem, en hier word in Jesus se voetspore gevolg. Dit is die sogenaamde Heilige Week . Dit begin gewoonlik die Sondag voor die Paasnaweek, Palmsondag, wanneer kinders in mooi wit jurkies en met wuiwende palmtakke in die kerk se paadjie af stap.\nDie Markus-evangelie neem die lesers stap vir stap deur daardie laaste week voor Jesus se dood: Dit begin waar Hy onder luide hosannas! Jerusalem op ’n donkie se rug binnery, tussen mense deur wat palmtakke swaai en dit voor Hom op die grond neerlê. En dit eindig op daardie uur wanneer Jesus sy laaste asem uitblaas, met sy hande aan ’n houtkruis vasgespyker.\nMaar vir baie Christene wêreldwyd is daar selfs ’n nóg ouer fees as almal wat hierbo genoem word. Dit is die een wat 40 dae voor Paasfees begin. En dit is die fees wat altyd, sonder uitsondering, op ’n Woensdag begin.\nDie kerk se oudste feestyd\nEk was verras om te ontdek dat die 40-dae-tydperk voor Opstandingsondag reeds in die jaar 313 nC as ’n amptelike viering op die Christelike kalender aangedui is.\nDié dae word só bereken: As jy die ses Sondae voor Paasnaweek vir ’n oomblik buite rekening laat (bloot omdat ’n Sondag nooit as ’n lyding-dag beskou word nie en altyd ’n dag is wat hoop uitbeeld) en dus vanaf die Saterdag ná Jesus se kruisiging 40 dae terugtel, kom jy altyd, sonder uitsondering, by ’n Woensdag uit.\nSou jy hiervan ’n woordsom maak, sou dit só kon lyk: Donkersaterdag (Dag 40) MINUS ses Sondae MINUS 40 weeksdae PLUS ses Saterdae IS GELYK AAN Aswoensdag.\nIn die ou tradisie is die palmtakke wat tydens die vorige jaar se Palmsondag geswaai is iewers gebêre. Die verdroogde takke word dan 40 dae voor die nuwe jaar se Paasvieringe tot as verbrand. Op daardie dag (altyd ’n Woensdag) het die gelowiges vroegoggend bymekaargekom en die aanbiddingsleier het met sy duim ’n kruis-merk met die as op elke kerkganger se voorkop aangebring. Vandaar Aswoensdag.\nEn só begin die nuwe reis, op pad na die Pase.\nAfrikaanssprekendes gebruik die woord lydenstyd om hierdie 40-dae-tydperk aan te dui. Engelssprekendes noem dit lent , wat ontleen is aan ’n ou Germaanse woord wat beteken om langer te maak . Dit word in verband gebring met die winterseisoen wat besig is om vir die nuwe seisoen plek te maak. Die dae begin rek.\nAswoensdag is dan die simboliese viering van een seisoen wat voltooi is, wat die ruimte skep vir ’n nuwe een om te begin. Met elk van die daaropvolgende 40 dae wat ons dag na dag nader aan Opstandingsondag bring, is lent ’n tyd van ontwaking.\nEn dan nie bloot ’n ontwaking uit die winter nie, maar ook uit ’n geestelike koue. Dit is dus geen wonder dat die gelowiges in die noordelike halfrond dit met ’n ontploffing van affodille en allerhande lenteblomme in die kerkgeboue en katedrale vier nie.\nVanaf Aswoensdag, met die sigbare as-merk op elkeen se voorkop, het die Christene die daaropvolgende 40 dae gebruik as ’n innerlike reis van selfontdekking, totdat die nuwe mens op Opstandingsondag saam met Jesus deur die dood breek.\nDan is dit soos Paulus dit aan die gemeente in Efese verduidelik: Deur sy groot liefde het Hy ons wat dood was as gevolg van ons oortredinge, saam met Christus lewend gemaak (Ef 2:5).\nOns vier die lewe! Dit is die fokus van hierdie 40-dae-reis.\nDit is ’n reis van sterf en weer begin. Van afskeid neem en nuwe kanse. Van dood na opstanding. Van verbrande palmtakke na lenteblomme. Van Ashoop na Hoop.\nVan waar 40?\nHoekom het die kerkleiers in die jaar 313 besluit dat dit spesifiek ’n 40 dae lange tydperk moet wees? Eenvoudig: Omdat enige ontwaking in die Bybel altyd deur die getal 40 voorafgegaan is.\nGetalle het vir gelowiges simboliese waarde, en 40 is die getal wat gewoonlik beproewing of loutering (ook metamorfose) uitbeeld.\nDeur die swaarkry heen, beur daar nuwe moontlikhede na bo. Kyk maar na die volgende voorbeelde:\n•Ná 40 dae en nagte se stortreën het die duif die takkie met groenigheid na Noag toe aangedra.\n•Moses bring 40 dae op die berg deur om God se woorde vir sy volk te ontvang.\n•Ná 40 jaar se loutering in die woestyn kon die Israeliete die beloofde land se melk en heuning geniet.\n•Jesus worstel 40 dae en nagte lank met Satan voordat Hy met sy bediening begin.\n•En 40 dae ná Jesus se dood wag die volgende reis, die hemelsfeer in.\nBogenoemde verhale vertel almal van 40 dae, 40 nagte, 40 jaar – voordat daar iets nuuts aanbreek. Voordat die nuwe kom, en nadat die lang worsteling verby is.\nOmdat ons deel vorm van ’n geloofstradisie wat oor eeue heen strek, gebruik ons steeds dié 40 dae lange simboliese reis. Dit is ’n 40 dae lange reis van nadink en regmaak, wat jou van versletenheid na vernuwing bring.\nHoe kan jy immers jou nuwe lewe vier as jy nie weet hoe die ashope in jou lewe jou terughou nie?\nDaarom is hierdie 40-dae-reis steeds baie belangrik. Dit is ’n tyd van afsondering en selfondersoek wat, ná 40 dae, die metaforiese lentebloeisels van ’n nuwe lewe ná ’n winterseisoen aanbied.\nDie Christelike kerk (eintlik alle gelowe!) was deur die eeue heen besonder lief vir reis-metafore. Al drie die sogenaamde Abrahamitiese godsdienste (die Judaïsme, die Christendom en die Islam) beskou pelgrimsreise as ’n geloofstradisie wat onderhou moet word.\nDit is ’n geloofsgewoonte wat veral met die Islam in verband gebring word: ’n Moslem-gelowige moet minstens een keer in sy of haar lewe ’n geloofsreis na Mekka onderneem.\nMaar dink ook aan die Ou-Testamentiese verhale oor die pelgrims wat vir die jaarlikse pasgafees Jerusalem toe gegaan het. Lees maar die sogenaamde pelgrimsliedere in die Bybel se Psalmboek. En onthou hoe Samuel se ma, Hanna, in die tempel om ’n seun gaan pleit het terwyl sy saam met haar gesin in Silo vir ’n pasgaviering was.\nReeds Adam en Eva se storie is ’n soort reisverhaal in die kleine. Hulle laat die Tuin van Eden agter en gaan die wye onbekende in, die harde werklikheid van ’n lewe buite die beskutte paradys.\nAbraham word die aartsvader genoem, maar hy is ook ’n aartsreisiger! Hy het sy ganse uitgebreide familie hul tasse laat pak, en in blindelingse vertroue die land Ur agtergelaat sonder om te weet waar sy eindbestemming sou wees.\nOok in die Nuwe Testament, in Handelinge 2, lees ons dat reisigers van heinde en verre vir ’n fees na Jerusalem gereis het.\nJesus vertel die storie van ’n seun wat sy eie ashoop daar tussen die varke agterlaat en na sy pa se huis toe terugstap, waar sy pa hom dag ná dag op die stoep staan en inwag.\nPaulus beskryf die Christelike lewe as ’n reis, met die tentpenne wat gereed is om enige oomblik gelig te word.\nKortom: Daar is so baie reisverhale in die Bybel dat ons dit dalk selfs ’n handleiding vir reisigers kon noem!\nDeesdae stof Christene juis hierdie geloofsgewoonte weer af, nadat dit jare lank afgeskeep is. Daar word weer langs klassieke roetes, onder meer die bekende Camino de Santiago in Spanje, gereis – deur sowel gelowiges as niegelowiges. Dit is asof al hoe meer mense begin besef dat daar persoonlike heling en insig kom gedurende ’n pynlike, lang reis wat te voet afgelê word.\nNie alle reise geskied egter te voet nie. Daar is ook die reis na binne.\nEn dit is juis wat hierdie boek se 40-dae-reis van Ashoop na Hoop wil regkry – as ’n ontdekkingsreis vír jouself óór jouself mét jouself.\nEn is dit nie tog wat ’n lang reis met ons maak nie? Mettertyd, nadat al die gesels opgedroog het, sit almal in stilte. En elkeen is met sy of haar eie gedagtes besig. Elkeen bedink die lewe.\nPelgrimsreise het as ’n ou geloofsgewoonte die reisiger gedwing om van elke tree bewus te wees. Om bedag te wees, mindful. Jy kan nie dagdroom terwyl jy stap nie, want jy moet die klippe en slaggate voor jou voete raaksien. Daar is gevare wat jou dag en nag bedreig.\n’n Pelgrimsreis is dus altyd ’n oefening in hierwees, bedagwees. Of dit nou die fisiese reis is wat jy onderneem, of die reis na binne (oftewel die pelgrimsreis van ontdekking , soos John O’Donohue dit noem). Met elke tree moet jy jou eie vrese in die oë kyk, jou slegte gewoontes konfronteer, jou ekkigheid raaksien.\nSoms is die ontdekkings so ongemaklik dat pelgrims hul stapskoene wil weggooi. Soms voel dit asof jy jou kaart verkeerd gelees het.\nMaar elke pelgrim ken ook die ander kant. Wanneer die bedompigheid in jou siel in ’n nuwe oopte kan asemskep. Wanneer jou gees ligter word.\nEen van die bekendste hedendaagse Fransiskaanse priesters, die Amerikaner Richard Rohr, skryf só in die pragtige boekie Wondrous Encounters: Scripture for Lent oor hierdie reis van selfontdekking: There are two moments that matter. One is when you know that your one and only life is absolutely valuable and alive. The other is when you know your life, as presently lived, is entirely pointless and empty. You need both of them to keep you going in the right direction. Lent is about both.\nEn dit is hiéroor dat die 40-dae-reis handel: dat jy weet jou lewe is buitengewoon waardevol. Dat jy ook weet soos jý dit leef, jy nie noodwendig daarmee rekening hou dat dit waardevol is nie.\nEn hoe verder jou reis jou neem, hoe meer smag jy na die vervulling van die belofte van ’n profeet wat sê: Moenie bekommerd wees nie! As jy by die volgende kruispad kom, sal daar iemand wees wat jou sal aansê om diékant toe te draai.\nDaardie stem kan jy net herken as jy diep en deurdag met jouself doenig is. Soos God met jou doenig is.\nVan die vroegste tye af is daar drie spesifieke geloofsgewoontes in hierdie 40 dae se selfondersoek ingeoefen.\nGeloofsgewoontes (sommige mense noem dit geloofsdissiplines) is deesdae ’n baie gewilde woord. Maar wat is dit presies?\nEenvoudig: Dit is bloot die hulpmiddels wat gelowiges tot hul beskikking het om die alledaagse weer as heilig te beleef. Om God in alles raak te sien. Hierdie geloofsgewoontes kan jy saam met ander gelowiges beoefen, maar ook wanneer jy alleen is.\nHoe kry ’n mens dié gewoontes reg? Hoe leer jy ’n nuwe patroon aan as jy aan die oue gewoond geraak het? Maklik: Jy herhaal die nuwe gewoonte totdat dit nie meer nuut is nie.\nMet ander woorde: Geloofsgewoontes word deur herhalende inoefening gevestig. Dit kom later so natuurlik dat jy nie eens meer daaraan hoef te dink nie.\nDie hóé vir hierdie lydenstyd is alreeds in die 4de eeu voorgestel, en daarom gebruik mense sedertdien hierdie reis van ontwaking as ’n inoefening van dié drie gewoontes: bid, vas, gee.\nWonder jy hoe jy ná ’n winterslaap ontwaak? Deur te bid, deur te vas, en deur te gee.\nOns almal ken mense wat in hierdie 40 dae sjokolade prysgee, of ophou koffie drink. Waarom? Seker ook omdat dit gesond is …\nMaar watter nuwe patroon wil jy daarmee inoefen? Jy wil tog nie bloot ’n ou gewoonte laat staan net om dit 40 dae later te hervat nie?\nNee, hierdie reis is nie ’n oefening in wilskrag of selfdissipline nie. Dit is ’n reis wat jou dwing om na jou eie verslawings te kyk, na jou toegeklemde hande. Na die boeie wat jou daarvan weerhou om voluit te leef.\nVoordat jy iets prysgee – wat ons ter wille van ons reis vas sal noem – moet jy weet waaraan jy so geheg is. Wat dit is wat jou lewe so ontwrig dat jy nie


Resensies van Western Cape - Bladsy 836\nScholtz L. - 8th September 2016\nAsemrowend mooi. Wynplase is in liga van hulle eie.\nBakkies E. - 8th September 2016\n'n Baie rustige kusdorpie met uitstekende restaurante. Daar is ook pragtige staproetes langs die kuslyn. Alhoewel ek nie self probeer het nie, glo ek daar kan ook visse gevang word.\nLouise D. - 8th September 2016\nPadwerke vanaf Kalkbaai na en van Vishoek 'n nagmerrie. Sedert laas besoek gevind Vishoek se strate heelwat skoner. Dankie vir julle SMS en opvolg.\nLynette V. - 8th September 2016\nToerisme is ooglopend baie belangrik vir Clanwilliam wat werklik 'n natuurskoonheid het wat baie aantreklik is. Ek twyfel of die dorp sonder toerisme 'n goeie toekoms het om te ontwikkel in 'n bestemming waar mens graag wil wees en woon. Dit is om dié rede dat gastehuise so 'n belangrike rol speel. Die munisipaliteit en die inwoners speel 'n groot rol om die dorp skoon en veilig te hou sodat dit 'n gewilde bestemming kan wees. As die toeriste kom, trek die plaaslike bevolking voordeel daaruit.\nRiana H. - 8th September 2016\nLiezl D. - 8th September 2016\nDie mense is baie bedagsaam .\nSimon W. - 8th September 2016\nLieflike plek, voorwaar!\nRene S. - 8th September 2016\nDit is vir my ideaal: nie te ver nie, beeldskoon en rustig!\nLinda Z. - 8th September 2016\nI'd love to back again\nGrant N. - 8th September 2016\nPerfekte kusdorpie vir 'n wegbreek. #kleinmondmynou\nPatrick E. - 8th September 2016\nSonja D. - 8th September 2016\nNie seker of ek daar sal kan woon nie, maar sal daaraan dink vir vakansie of wegbreek.\nStan I. - 8th September 2016\nJaco W. - 8th September 2016\nDis 'n lekker plek. Het ongelukkig nie genoeg tyd gehad om die meeste daarvan te maak nie.\nPatricia & Vincent H. - 8th September 2016\nIt is an excellent place to go if one wants to relax and take long walks along the beach. The fish shop serves lovely fish and chips.\nMoneque J. - 8th September 2016\nDis 'n pragtige, asemrowende dorpie.\nEttienne L. - 8th September 2016\nLambertsbaai is 'n baie mooi dorp en baie stil. Sal enige tyd weer gaan. Ek wonder of daar dalk 'n moontlikheid is dat hulle die grondpad vanaf Lambertsbaai na Vredendal kan teer, want ons moet baie ver om ry - Clanwilliam om. Ons sal dan dus baie besoek doen aan u dorp.\nAmanda C. - 8th September 2016\nDroombestemming. Sal definitief weer teruggaan!\nHermias V. - 8th September 2016\nPragtige, asemrowende natuurskoon: berge en wingerde.\nGerhard T. - 8th September 2016\nSkoon en netjies soos altyd!\nDaan J. - 8th September 2016\nOns het in die verlede al deur Paternoster gery net om te sien hoe dit daar lyk, maar nog nooit daar vakansie gaan hou nie. Hierdie keer het ons egter besluit om daarheen te gaan. Dit was so lekker, die mense is vriendelik, die blomme Tieties baai se kant toe was pragtig. Soos al ons vakansies in die Kaap sal ek Paternoster ook by my lysie sit.\nPiet L. - 8th September 2016\nGoeie ligging om die Cederberge vanaf te verken.\nVir iemand wat hou van dit wat oud is en die geskiedenis daarvan sal ek Beaufort-Wes aanbeveel.\nChris K. - 8th September 2016\nKan dalk mini-mall kry.\nCecilia K. - 7th September 2016\nNiks negatief wat ons kan byvoeg nie. Dit is regtig puik!\nGerhardus D. - 7th September 2016\nOorstaan vir 'n dag of twee kan die moeite werd wees.\nFanie V. - 7th September 2016\nJacobsbaai is die pragtigste plekkie.\nAlta R. - 7th September 2016\nSal weer teruggaan, want ons tyd was te kort om alles te kon gaan sien in die omgewing.\nNico C. - 7th September 2016\nGaan maak 'n draai in die hawe - dis baie toeganklik vir die publiek met heelwat goeie foto-geleenthede.\nGert M. - 7th September 2016\nBaie beter as wat ek verwag het.\nNicolette J. - 7th September 2016\nBig Bay is 'n heerlike bestemming en ek sal weer soontoe gaan.\nShawn G. - 7th September 2016\nstaying in Oranjezicht, Wes-Kaap\nDie area is aangenaam, net baie bedrywig vir 'n persoon van 'n ander provinsie.\nRagel V. - 7th September 2016\nJennifer W. - 7th September 2016\nWe left our hearts in Houtbaai.\nChrista L. - 7th September 2016\nGoeie ligging om die Kaap te verken.\nJan B. - 7th September 2016\nWeskus Nasionale Park was 'n belewenis.\nJan J. - 6th September 2016\nKan werk. Nie te ver van ander besienswaardighede nie.\nMartin S. - 6th September 2016\nPaternoster raak te veel kommersieel. Die Sea Shack voel wêrelde daarvandaan.


Die Nuwe Pioniers: Bemoedig Werknemersbetrokkenheid en Betrokkenheid\nHoe om te werf, te behou, te beloon, en motiveer personeel gereeld op jou belangelys. Om hierdie goed te doen is die belangrikste strategiese rol van die bestuurder of die Menslike Hulpbronne-professionele. In watter ander hoedanigheid kan jy meer bydra tot die sukses van jou organisasie as om werknemerbetrokkenheid en werknemerbetrokkenheid aan te moedig? Werknemerbetrokkenheid en werknemerbetrokkenheid is belangrik vir u organisasie se sukses.\nIn die nuwe pioniers: Die mans en vroue wat die werkplek en die bemarking transformeer , Thomas Petzinger, Jr., Bespreek die stukke van 'n kragtige rewolusie wat tans die gesig van die Amerikaanse besigheid hervorm. Ek wil graag HR-professionele persone sien wat die aanklag op hierdie aangeleenthede lei.\nPetzinger, die lang tydskrywer van die Wall Street Journal- kolom, The Front Lines , trek sy gevolgtrekkings uit korporatiewe gevallestudies van maatskappye in meer as veertig stede in dertig lande en wêreldwyd. Ek sal enkele van sy belangrikste gevolgtrekkings uitlig. Die uitgeligte werkplekke demonstreer omgewings waarin gemotiveerde mense kies om te werk.\n"Om goed in besigheid te wees, noem dit goed om mens te wees," sê Petzinger nadat hy die ommekeer van Rowe Furniture Company bestudeer het. Rowe, wat 'n baie tradisionele vervaardigingsmaatskappy was, het die behoefte geïdentifiseer om die brein en talent van sy werknemers te gebruik.\nCharlene Pedrolie, sy vervaardigingshoof, het werklik geglo dat die mense wat die werk doen, moet ontwerp hoe die werk gedoen word.\nMet die hulp en konsultasie van 'n baie verminderde bestuurspan en ingenieurs het werkers hul werk herontwerp. Hulle het verskuif van 'n omgewing waarin elke persoon 'n deel van 'n werkproses hanteer het om ten volle gekwalifiseerde vervaardigingsselle te produseer wat 'n hele produk produseer.\nVan die hele dag af op 'n vergadering posisie, het hulle werk geskep wat vryheid en beweging toegelaat het. Hulle het die vroeë "dodelike dowwe" werksgeleenthede uitgeskakel. Terselfdertyd het die vloei van inligting wat hulle ontvang het, wat hulle toegelaat het om presies te weet hoe hulle presteer, dramaties toegeneem.\nDie nuwe gevoel van persoonlike beheer, volgens Petzinger, het 'n kultuur van innovasie in elke hoek van die plant geteel. Dit openbaar die kreatiewe krag van menslike interaksie.\nDit stel voor dat doeltreffendheid intrinsiek is; dat mense natuurlik produktief is; dat wanneer hulle met visie geïnspireer word, toegerus is met die regte gereedskap en gelei word deur inligting oor hul prestasie, sal mense op mekaar se optrede opbou tot 'n meer doeltreffende resultaat as enige enkele brein kan ontwerp.\nTik Personeel Potensiaal Deur Werknemers Betrokkenheid\nPetzinger het in sy maatskappynavorsing belangrike en konsekwente temas gevind wat verband hou met visie, betrokkenheid van werknemers, beheer, meting van werkprosesse, eenvoud, kommunikasie, pret en energieke omgewings, uitstekende werkgereedskap en opleiding, en toewyding. As u dit in u organisasie kan skep, behou u u toegewyde, gemotiveerde werknemers.\nBy HalfPrice-boeke het Pat Anderson, die destydse stigter, erken dat dit belangrik is om nie net 'n groot visie te hê nie, maar een wat die samelewing bevoordeel. Mense word aangemoedig deur te voel asof hulle deel is van iets groter as hulself. Sy het ook geglo dat daaglikse bestuur oor die dop van inligting strek wat nie mense beheer nie. Sy het ook 'n gevoel van speel by die werk aangemoedig, en besef dit was goed vir die besigheid.\nSpanne vir werknemersbetrokkenheid by voortdurende verbetering\nBy Monarch Marking Systems het Jerry Schlaegel en Steve Schneider 'n diep respek vir die gedagtes van hul werkers gehad. Toe hulle gekonfronteer word met 'n werkplek waarin mense betaal is om nie te dink nie, het hulle 'n "klein stel eenvoudige reëls" ingestel om daardie ingesteldheid te breek.\nHulle het vereis dat mense deelneem aan spanne wat spesifiek gevorm is om 'n bepaalde prestasiestelling te verbeter. Spanne is nie meer as dertig dae toegelaat om die span te vorm nie, 'n probleem of geleentheid te bestudeer en 'n oplossing te implementeer. Miskien is 'n bietjie swaarhande om te begin, die sukses van meer as 100 spanne het 'n nuwe kultuur in die organisasie geskep.\nPetzinger haal aan Herb Kelleher, stigter en uitvoerende voorsitter van die raad van Southwest Airlines, 'n maatskappy bekend vir sy winsgewendheid, sy toewyding aan mense en 'n prettige en energieke werkomgewing. "Ek het nog nooit beheer gehad nie en ek wou dit nooit hê nie," sê Kelleher.\n"As jy 'n omgewing skep waar mense werklik deelneem, het jy nie beheer nodig nie. Hulle weet wat gedoen moet word en hulle doen dit. Ek het die bron gesoek en meer van Kelleher bygevoeg.\nHy het voortgegaan, "Ons soek nie na blinde gehoorsaamheid nie. Ons soek mense wat op eie inisiatief wil doen wat hulle doen omdat hulle dit as 'n waardige doel beskou. Ek het nog altyd geglo dat die beste leier is die beste bediener. En as jy 'n dienaar is, per definisie beheer jy nie. "\nMeer voorbeelde van werknemersbetrokkenheid en werknemersbetrokkenheid\nGroot Harvest Bread Company eienaars besef dat franchise-eienaars die meeste van mekaar leer. Ander kan leer uit Pete en Laura Wakeman se filosofie van die beloning van kennis en innovasie.\nHulle betaal die helfte van die koste van 'n franchise-eienaar of werknemer se reis na enige ander franchise in die land om nuwe idees op te tel. Hierdie vergoeding word afgetrek van franchisegelde, so die mense wat die meeste reis vir idees betaal die minste tantieme.\nBill Armstrong gestig Armstrong Ambulance wat gegroei het tot 300 werknemers wat 350 pasiënte per dag bedien. Armstrong het die mees ervare en getroue paramedici gewerf en behou deur die beste gereedskap, die beste voertuie en die beste opleiding in sy bedryf in die streek te verskaf.\nVolgens Petzinger het 'n werknemer, wat verskillende woorde gebruik, maar dieselfde gedagtes oorgedra, "beskryf die belonings om by Armstrong te werk as deel van hul eie selfbeeld en selfverwesenliking, alles in een." Werknemers was trots om te werk vir Anderson en om te weet dat wanneer hulle by 'n noodkamer opgedaag het, die personeel hul ervaring geëerbiedig het.\nDupont Bestuurder, Richard Knowles, het op 'n meer deelnemende wyse 'n vervaardigingsaanleg geloods. Hy het besluit om ophou om doelwitte vir mense te stel, omdat hy hulle te laag gestel het. Hy het ontdek dat wanneer mense betekenis in hul werk gevind het, hulle daarop kan reken dat hulle hul " diskresionêre energie " moet skenk.\nDit is die energie, entoesiasme en harde werk wat beskikbaar is, bo die minimum wat nodig is om werk te behou, wanneer mense werk in toestande wat hulle toelaat om betekenis by die werk te kry. Dit is die energie-organisasies wat wil tik om die betrokkenheid van werknemers en werknemersbetrokkenheid ten volle te benut vir organisatoriese en persoonlike sukses.\nTerwyl ek gefokus het op verskeie aspekte van Petzinger se bevindings, praat Petzinger ook oor die optrede van baanbrekers op ander gebiede. Hy bespreek hul toewyding aan kliëntediens, soos om die kliënt presies te gee wat hulle wil wanneer hulle dit wil hê.\nIn Almal 'n Middelaar , beklemtoon hy verbindings en afhanklikhede wat tot gevolg het dat alliansies maatskappye as klein besighede vir groter kliënte dien. (Dink uitkontraktering HR funksies.) Hy wys daarop dat byna elke besigheid 'n "familiebesigheid" is, tot een of ander graad. Hy is opgewonde dat besigheidsake en sosiale kommer in hierdie nuwe ekonomie meng.\nVir 'n unieke, bevredigende, opwindende ervaring, lees The New Pioneers: The Men and Women wat die werkplek en die Marketplace transformeer . Petzinger noem maatskappy na maatskappy, bou winsgewende besighede, dit is mense en kliënte-georiënteerde drome. Jy sal Petzinger se pragtige skryf- en visioenêre denke nie wil misloop nie. U kan dalk dink aan veranderende organisasies.\nHierdie maatskappye beskryf is suksesvol omdat hul werknemers floreer.


Départements Ardennes (08)\nBevolking 1 339 000 inw.\nBevolkingsdigtheid 52 inw./vk km\nOppervlakte 25 606 vk km\nMunisipaliteite 1 947\nGewestelike Raad Jean-Paul Bachy\nChampagne-Ardenne [ʃɑ̃ˌpaɲaʀˈdɛn] was een van Frankryk se 26 administratiewe geweste (Frans: régions) wat van die Belgiese grens in die noorde tot by die oorsprong van die Seinerivier het gestrek. Die gewes was vernoem na die historiese landskap Champagne en die Ardenne-bergreeks en het beslaan 'n oppervlakte van 25 606 vierkante kilometer.\nChampagne-Ardenne het 'n bevolking van 1,3 miljoen mense. Châlons-en-Champagne dien as die administratiewe hoofstad of prefektuur van die gewes, maar sy grootste en histories belangrikste stad is Reims.\nWorldCat Identities: viaf-140381763\nOntsluit van "https://af.wikipedia.org/w/index.php?title=Champagne-Ardenne&oldid=1971905"\nDie bladsy is laas op 8 April 2019 om 03:57 bygewerk.


Redakteursbrief: Die kankerlyertjies se superhelde | Maroela Media\nDie span saam met Ollie die nar\nMaroela Media se personeel kuier gister, vir Kankerbewustheidsdag, by die pediatriese onkologie-afdeling van Unitas-hospitaal in Centurion. Daar is tans so 16 kinders, wat wissel van twee tot 16 jaar. Ollie die Nar en Ruan Wepener, sanger en ambassadeur van die Sunflower Fund, kuier saam met ons.\nOns het maar almal vooraf ons harte vasgehou oor wat ons te wagte kan wees, maar die atmosfeer in die saal is minder neerdrukkend as wat ons verwag het. Die verpleegpersoneel is hartlik en warm, en hul positiwiteit is aansteeklik. Ons stap saam met Carina Fourie van Unitas se beradings- en kinderondersteuningsdienste deur die saal, ontmoet die ouers en die kleingoed een-een. Carina draai geen doekies om nie: dié enetjie het limfkanker en is al vir sewe maande hier. Daardie enetjie is twee, en is maar verlede week gediagnoseer. Ons deel geskenkies uit; probeer geselsies maak met die kinders wat allermins lus is vir ŉ klomp vreemdelinge wat hulle probeer opbeur. Hier en daar glimlag enetjie darem.\nNadat ons almal ontmoet het, kom ons in die saal se kuier-area bymekaar. Ollie vou lawwe ballonne vir die kinders en Ruan tokkel vrolike wysies op sy ukelele.\nŉ Sesjarige seuntjie drafstap onder die klanke van “Somewhere over the rainbow” verby ons buitentoe – die reuk van die hospitaal maak hom verskriklik naar. Sy ma draf agterna met sy drupstaander.\nŉ Dogtertjie in pienk pajamas lê met haar kop op haar pa se skouer. “Ek wil nie, ek wil nie,” kerm sy, tot hy haar terugvat kamer toe. Die dogtertjie se ma is hoogswanger met ŉ tweeling, vertel Carina my later. Hul meisiekind is pas gediagnoseer en is maar aan die begin van haar behandelingspaadjie. Die tweeling kom nou enige dag.\nOllie die Nar en Ruan Wepener, sanger en ambassadeur van die Sunflower Fund (Foto verskaf)\nOllie die nar se oë is mistig. Hy kyk anderpad.\nOns probeer geselsies maak met ŉ ma wat in ŉ hoek by die venster sit. Die donsies van nuwe hare slaan deur op haar seuntjie se kop. Hulle is net Frans magtig, so ons kom nie ver met die gesprek nie. Maar sy glimlag moedig en bedank ons in Engels, asof ons enigiets gedoen het.\nŉ Ma van ŉ tienerdogter druk ŉ Barbie-DVD in haar skootrekenaartjie. Sy beantwoord die vrae wat ons haar blondekop-meisiekind vra, sommer namens haar. Dit spaar haar kind die inspanning.\nŉ Alarm op een van die kinders se drupstaander gaan af. Sy ma staan op en verstel behendig aan ŉ pypie of twee, en druk ŉ knoppie om die alarm stil te maak.\nEk stap in die gang af en bied aan om vir ŉ seuntjie wat liewer wou gaan lê, ŉ storie te lees. “Nee dankie, tannie,” sê hy terwyl hy grawe in sy sakkie lekkernye.\n“Ons is nog maar nuut hier,” sê sy ma verskonend. “Hy is baie skaam. Maar hy eet skielik so vreeslik baie! Dis ŉ newe-effek van die medisyne.”\nToe ons begin liedjies sing, kyk die meeste kinders lusteloos toe. ŉ Mamma spring op en begin dans, klap haar hande, trap met haar pantoffel-voete ŉ aansteeklike ritme op die teëlvloer uit en sing uit haar maag saam. Die kinders en ander ma’s lag vir haar.\nEk vra vir Carina hoe die ouers maak as hul kinders vir maande in en uit die hospitaal is met kankersimptome en -behandeling. “Hulle maak maar planne,” sê sy. “As dit moontlik is, hou een van hulle op werk. Of hulle kom sit hier in die hospitaal en probeer ŉ paar ure se werk elke dag op ŉ skootrekenaar gedoen kry. Party moet planne maak om ŉ ouma of ŉ ‘nanny’ of iemand anders te kry om om die beurt by hul kinders te kom sit. Dis nie maklik nie.”\nGeen opoffering is te groot nie, dink ek, terwyl ek kyk hoe ŉ ma ŉ handdoek oor haar skouer gooi sodat haar naar seuntjie teen haar kan aanleun.\nElkeen van hierdie kinders het hul eie superheld, hier in die saal. Ons bring vandag hulde aan elkeen van hulle.\nAs jy ŉ verskil in die stryd teen kanker wil maak, registreer as stamselskenker by die Sunflower Fund. Doen dit sommer vandag nog. Die skenkingsproses is glad nie traumaties nie – dis soortgelyk aan bloed skenk, maar neem net langer. Daar is tans maar sowat 70 000 geregistreerde beenmurgskenkers in SA, terwyl die kans dat jy ŉ versoenbare weefseltipe het, maar een uit 100 000 is. Dus: Hoe meer geregistreerde skenkers, hoe beter die kans dat iemand in nood ŉ gepaste skenker kan kry. Besoek sunflowerfund.org.za vir meer inligting. Lees hier meer oor die stamselskenking.\nPers verf: ‘Kyk liewer nugter na sake’\nDiep waters · 4 jare gelede\nSo het ons Maartmaand laas jaar ook die pad begin loop met my vrou se kanker. Op ouderdom 72jaar is daar vrede met haar toestand.\nDie babas en jonges is waarmee ek sukkel om te verstaan. Die begin van ‘n lewe en dan dit.\nEk/ons bid ook vir julle in hierdie tyd waar ook julle lewens in ‘n oogwenk ‘n handomkeer ondergaan. Tog stuur die Here sovele aardse engele om jou te help in hierdie tyd van uiterste nood.\nDie personeel en dokters by Mediclinic Vereeniging is ook van uitstaande gehalte.\nDankie vir almal wêreldwyd wat so omgee en die deernis waarmee julle optree.\nHannetjie Kruger · 4 jare gelede\nDankie vir wat julle beteken vir weerlose kindertjies! Dit was erg toe ek my mammie verloor het en die stryd wat sy gestry het! Dis erger om die kindertjies te sien !


Nuuskommentaar: Godsdiens en politiek | Maroela Media\nDie onmin oor kerkleiers wat kort voor die ANC se nasionale kongres in ‘n brief die party en leiers vermaan het, dui daarop dat ‘n rou wond oopgesteek is.\nDr. Leopold Scholtz bied in sy rubriek in Die Burger, Kerke móét die stem dik maak, waardevolle insigte in hierdie eeue-oue kwessie. Aan die een kant word Jesus se woorde, Gee aan die keiser wat die keiser toekom, misbruik om die regering in wese buite perke vir die kerk te stel. Aan die ander kant is daar ‘n lang lys profete, en uiteindelik ook Johannes die Doper, wat Goddelike vermanings gebring het. Profete is dikwels hieroor vervolg. In ander gevalle het konings dikwels profete geraadpleeg.\nTerwyl die staat van die middele voorsien moet word om die land te bestuur en ontwikkel, en om armes se lot te verbeter, gee dit die owerheid nie die gesag om die inkomstes te misbruik nie. Kerke bestaan uit Christene, en Christene het bepaalde Bybelse opdragte. ‘n Christen is immers nie net in die kerk ‘n Christen nie, hy is ook in sy gesin, by sy werk, in sy huwelik en in sy politieke party ‘n Christen. Of veronderstel om te wees.\nOns ken hulle almal – daardie persoon wat in die kerkraad eintlik sy stem moduleer om te demonstreer hoe “heilig” hy is, maar net na die erediens sy vrou en kinders ten aanhore van geskokte kerkgangers met gekruide taal invlieg – ‘n soort geestelike skisofrenie.\n‘n Soortgelyke skisofrenie word aangetref waar mense lidmate van kerke is wat sekere kwessies soos dobbel en aborsie ten sterkste as onbybels afkeur, maar aan politieke partye behoort wat dit juis voorstaan. Die vraag is nie of die kerk sy profetiese stem, ook waar nodig in die politiek, moet laat hoor nie, maar of die uitsprake en vermanings geregverdig is, of dit te spaarsamig gebruik.\nDaar is een aspek waarvoor Christene, kerke en Christen-demokratiese partye op die hoede moet wees. Die Christen is ‘n instrument van God, nie God ‘n instrument van die mens en sy politieke oogmerke nie. Na afloop van die onlangse Nederlandse algemene verkiesing waartydens die eens groot en regerende Christen-Demokratiese Appèl erg agteruit geboer het, is die vraag wyd gevra of die party nie maar die “Christen” uit sy naam moet weglaat nie. In die verkiesing is die Evangelies-gedrewe leiers, soos Marja van Bijsterveldt, immers op die agtergrond gedwing en het die party die verkiesing as sekulêre party aangedurf.\nDie stembusslagting in Nederland het die Vlaamse CD & V, ‘n susterparty, regop laat sit, en terwyl daar ook oor ‘n nuwe aanslag besin is, sommer gou verklaar dat die weglaat van die “C” uit die naam nie sal gebeur nie. Die brief van kerkleiers, waaronder die SARK, aan die ANC-leierskap wat sekretaris-generaal Gwede Mantashe se woede ontlok het, is nie die eerste optrede waar daar vanuit kerklike geledere vermaan is nie. In die aanloop tot die vorige verkiesing is pres. Jacob Zuma en van sy mees lojale ondersteuners dikwels vanuit kerklike geledere aangespreek oor uitlatings soos dat Zuma met Jesus vergelyk kan word. Die vermanings is in die wind geslaan en daar is met die praktyke volgehou, hoofsaaklik omdat daar ook vanuit ander kerke stilswye was, en nog ander openlik ‘n knieval voor Zuma en die ANC en die gedoen het. Zuma het onder meer ere-pastoor geword, en in ‘n ander gehelp poligame huwelike bevestig.\nTrouens, die ANC het selfs ‘n spreekbuis met kerke gestig, wat in hoofsaak bestaan uit kerke wat maar te gewillig is om deel van ‘n ANC-spreekbuis te wees. Mantashe se ontsteltenis spruit daaruit dat die kerkleiers wat nou vermaan het, ook kerkleiers insluit wat voorheen opgetree het asof die ANC hulle netjies in die sakkie het. Soos verwag kan word, het daar ‘n teenreaksie op die kerkleiers se skrywe gekom, deurdat die pro-ANC-kerke inderhaas ‘n biduur gereël het om vir die ANC-kongres te bid. In ‘n siek wending het die SAUK in sy nuus breëbors berig dat van sy hoofamptenare ook die biduur bygewoon het.\nWie tree as instrumente van die Here op, en wie span die Here as instrument in?\nDit is miskien nog nie die klippe wat uitroep oor die ANC en die land wat sy morele kompas kwyt is nie, maar ‘n groot segment van die media doen dit wel. In die aanloop tot die kongres het koerante dokumente wat aan hulle gelek is, gepubliseer wat op ‘n erg gehawende morele kompas dui. Een van die brandende kwessies wat gereeld onder die loep geneem word is korrupsie, en ‘n rubriek van Willem Jordaan, Geld wat stom is, skep politici wat krom is, skets die probleem samevattend goed.\nANC godsdiens politiek\nMynsterftes: Meer sterf moontlik as verlede jaar


On September 27, 2013 September 27, 2013 By baptistekerkkemptonparkIn Aanbidding,God\nWie is soos die Here?\nOn September 27, 2013 By baptistekerkkemptonparkIn God\n“1 Halleluja! Loof, o knegte van die HERE, loof die Naam van die HERE! 2 Laat die Naam van die HERE geprys word, van nou af tot in ewigheid! 3 Van die opgang van die son tot by sy ondergang moet die Naam van die HERE geloof word! 4 Die HERE is hoog bo al die nasies; bo die hemele is sy heerlikheid. 5 Wie is soos die HERE onse God, wat hoog woon, 6 wat laag neersien, in die hemel en op die aarde? 7 Wat die geringe uit die stof oprig, die behoeftige van die ashoop af verhef; 8 om hom te laat sit by die edeles, by die edeles van sy volk. 9 Wat die onvrugbare van die huis laat woon—’n blye moeder van kinders. Halleluja!” (Psalm 113).\n‘n Oproep tot lof (v.1-3)\nDie Israeliete het Psalm 113-118 (bekend as die Egiptiese Hallel) by die Pasga, Pinksterfees, en Huttefees gesing om hulle verlossing uit Egipte te herdenk. Hulle het Psalm 113-114 gesing voordat hulle die paaslam geëet het, en Psalm 115-118 na die ete (cf. Matteus 26:30).\nIn vers 1 is daar ‘n drievoudige oproep tot lof (v.1). Hierdie oproep herinner ons daaraan dat God ons gered het om Hóm te loof. Hoe kan enigiemand uit die bande van sonde en slawerny gered wees en nié die Here loof nie? ‘n Kort film met die titel Eetaow wys dit (kyk gerus die video op You Tube). Die Mouk stam van Papua Nieu-Guinea het in vrees vir die geeste gelewe. ‘n Sendeling het vir ‘n paar maande Bybelstories oor ons sonde en God se verlossing vir hulle vertel. Uiteindelik het hy by die storie van Jesus gekom. Hulle het baie van Jesus gehou en wou Hom aanbid. Toe die sendeling die storie van Jesus se kruisdood vir hulle vertel het, was hulle diep bedroef. Hulle het geglo en gewens daar was ‘n uitweg. Toe die sendeling vir hulle vertel van sy opstanding en die rede en betekenis van sy kruisdood, het daar lofprysing uitgebreek. Die mense het vir 2 en ‘n half ure gesing, gejuig, gedans en geloof. Hulle was so bly dat Jesus die plaasvervanger was vir húlle sonde.\nAl is jou omstandighede donker, kan jy nogsteeds daagliks die Here loof vir jou verlossing (v.2). Paulus sê: “Wees altyddeur bly. Bid sonder ophou. Wees in alles dankbaar, want dit is die wil van God in Christus Jesus oor julle.” (1 Tessalonisense 5:16-18). Jy moet die Here loof vandat die son opkom, totdat jy in die aand gaan slaap (v.3). Jy hoef nie in die oggend op te staan met bekommernis, of in die aand met angs te gaan slaap nie. Prys en dank eerder die Here vir jou verlossing en vir sy soewereine beheer. Maar v.3 beteken nie net dat jy van die môre tot die aand die Here moet loof nie. Dit beteken ook (en miskien meer waarskynlik) dat God in alle nasies geloof moet word – van die ooste tot die weste. Ander verse sê: “Soos u Naam, o God, so is u roem tot die eindes van die aarde toe” (48:11). “Want van die opgang van die son tot sy ondergang toe is my Naam groot onder die heidene; en in elke plek word tot eer van my Naam reukwerk gebring en ‘n rein offer; want my Naam is groot onder die heidene, sê die HERE van die leërskare.” (Maleagi 1:11).\nOns primêre fokus in sending moenie die redding van sondaars wees nie, maar die lof van ons groot Verlosser deur die redding van sondaars. Om te sorg dat jy nie jou fokus verloor nie, kan jy:\nTekste hersien wat wys dat die evangelie God-gesentreerd is, en nie mens-gestreerd nie. Efesiërs 1:3-14 sê dat God ons gered het ‘tot lof van sy heerlikheid’.\nOnthou dat ons God in die hemel gaan loof vir ons verlossing. Dáár word dit duidelik dat ons gered is om God te loof, en dat verlossing nie ‘n einddoel in homself is nie.\nJesaja 48:11 memoriseer: “Om My ontwil, om My ontwil sal Ek dit doen—want ag, hoe is my Naam ontheilig! —en Ek sal my eer aan geen ander gee nie.” Verlossing gaan nie hoofsaaklik oor ons nie, maar oor God se eer.\nOnthou dat God ons geskep het om Hóm te verheerlik (Jesaja 43:7), en dat God self bestaan om Homself te verheerlik (Psalm 115:1). Verlossing kan dan onmoontlik hoofsaaklik oor ons gaan.\nDie nommer 1 versoek in die Onse Vader onthou: ‘Laat U Naam geheilig word’.\nJouself herinner aan die hoofdoel van Jesus se kruisdood: Om God se heiligheid en geregtigheid te toon (Romeine 3:25).\nJy sal vir ewig herinner word aan Jesus se kruisdood vir jou, omdat jy vir ewig sy wonde sal sien in die hemel (Johannes 20:27, Openbaring 1:7, 5:6). Jy sal ook weer in die hemel die nagmaalwyn drink en die brood eet (Matteus 26:29, Lukas 22:16-18). Jy sal God vir ewig loof vir sy verlossing (v.2). In hemel eindig gebed, maar lof eindig nooit. As jy nie iemand is wat die Here loof nie, het jy te familiêr geraak met die evangelie. Jy het nodig om weer die evangelie-waarhede te deurdink. Of jou gebrek aan lofprysing mag ‘n aanduiding wees dat jy glad nie gered is nie. Kan dit wees dat jy God se redding en goedheid gesmaak het, maar Hom nie loof nie? Ek wil vir jou sê hoe jy God se verlossing kan smaak en ervaar:\nGod is heilig en vereis volmaakte heiligheid. Jy het sy wet oortree in jou sondige wese, asook in jou sondige dade, emosies, gedagtes, woorde, begeertes. Jy verdien God se oordeel en straf. God is liefdevol en genadig. Daarom word Hy ‘n mens in sy Seun, Jesus Christus. Jesus is uit ‘n maagd gebore, en daarom is Hy sondeloos – volkome God en volkome mens. Jesus het geen sonde gedoen nie, maar was volmaak gehoorsaam aan sy Vader. Jesus het die straf wat ons verdien het op Homself geneem aan die kruis. Hy is begrawe en het op die derde dag opgestaan uit die dood. As jy jou van jou sonde bekeer en met jou hele hart op Jesus vertrou, sal God jou sonde uitwis en Jesus se perfekte rekord van gehoorsaamheid aan jou toereken. As jy nie weet hoe om jou te bekeer en op Christus te vertrou nie – vra in gebed dat die Heilige Gees jou sal help.\n‘n Rede vir lof (v.4-9)\n[i] God is verhewe (v.4-6, Johannes 17:5). In teologiese terme sê ons Hy is transendent. In vergelyking met die verhewe God is die mens niks, stof op ‘n weegskaal, ‘n druppel in ‘n emmer, gras wat verdor, ‘n blom wat verlep, mis voor die son, ‘n droom, ‘n sprinkaan, ‘n wurm, ‘n plant in ‘n geut wat maklik vrek (sien Psalm 90, Jesaja 40-41). Wie is hoog soos die Here? God is so hoog verhewe dat Hy neerkyk, nie net op die aarde nie, maar ook op die hemel (v.4-6). Daarom vra die Bybelskrywers: “Want wie kan in die hemel met die HERE vergelyk word? Wie is soos die HERE onder die hemelinge?” (89:7). “O HERE, wie is soos U onder die gode? Wie is soos U, verheerlik in heiligheid, gedug in roemryke dade, een wat wonders doen?” (Eksodus 15:11).\n[ii] God is wel verhewe, maar tog buig Hy Hom tot ons neer (v.7-9, 1 Samuel 2:8). Ander verse sê: “Want die HERE is verhewe; nogtans sien Hy die nederige aan, en die hoogmoedige ken Hy uit die verte.” (138:6). “Want so sê die Hoë en Verhewene wat in die ewigheid woon, Heilig is sy Naam: Ek woon in die hoogte en in die heilige plek en by die verbryselde en nederige van gees, om te laat herlewe die gees van die nederiges en te laat herlewe die hart van die verbryseldes.” (Jesaja 57:15). “Hy, wat in die gestalte van God was, het dit geen roof geag om aan God gelyk te wees nie, maar het Homself ontledig deur die gestalte van ‘n dienskneg aan te neem en aan die mense gelyk geword” (Filippense 2:6-7). Teoloë praat van God se nabyheid aan ons as sy immanensie. Die hoë en verhewe God word ‘n mens in Christus. Hy buig Hom tot ons neer deurdat Hy self arm word. Hy doen dit om die armes uit die stof en ashoop te kom red en hulle te verhef tot die troon. Luister gerus na die onderstaande verse:\n“HERE, neig u oor, verhoor my, want ek is ellendig en behoeftig.” (86:1). Soos in hierdie vers, verwys die armoede in ons Psalm nie net na ’n gebrek aan geld nie, maar na die erkenning dat jy geestelik gebrekkig is en God nodig het. Jesus praat van dié wat arm van gees is (Matteus 5:3). Jesus het gekom om goeie nuus aan die armes te verkondig (Lukas 4:18). In Paulus se woorde: “Want julle ken die genade van onse Here Jesus Christus, dat Hy, alhoewel Hy ryk was, ter wille van julle arm geword het, sodat julle deur sy armoede ryk kan word.” (2 Korintiërs 8:9). Ons was in die stof van ons sonde. Jesus het ons opgewek en op die troon geplaas: “ook toe ons dood was deur die misdade, lewend gemaak saam met Christus—uit genade is julle gered—en saam opgewek en saam laat sit in die hemele in Christus Jesus” (Efesiërs 2:5-6). Volgens Openbaring 5:10 is ons konings.\nBaie mense kyk neer op ander wanneer hulle tot ‘n magsposisie verhef word. God is nie so nie. Hy is die Opperheerser, maar gee tog om vir die onvrugbare vrou wat graag wil kinders hê. Sara, Rebekka, Ragel, Hanna, Simson se ma, Rut en Elisabet was almal onvrugbaar, en die Here het vir elkeen van hulle kinders gegee. Vandag nog is dit moontlik dat God vir onvrugbare vroue kinders kan gee: “God laat die eensames woon in ‘n huisgesin” (Psalm 68:7). Indien ‘n gelowige vrou kinderloos is, plaas Hy haar in ‘n geestelike huisgesin waar sy ‘kinders’ kan hê. Sara was onvrugbaar, maar vandag het sy miljoene kinders dwarsoor die wêreld: “Verbly jou, onvrugbare wat nie baar nie; breek uit en roep, jy wat geen barensnood het nie, want die kinders van die eensame is meer as van haar wat ‘n man het.” (Galasiërs 4:27). Almal wat in Christus glo is kinders van Abraham en Sara (Galasiërs 3:7).\nGod is nie ontoeganklik soos party belangrike figure in ons wêreld nie. Deur Jesus Christus kan ons met vrymoedigheid tot Hom nader: “Want ons het nie ‘n hoëpriester wat nie met ons swakhede medelye kan hê nie, maar een wat in alle opsigte versoek is net soos ons, maar sonder sonde. Laat ons dan met vrymoedigheid na die troon van die genade gaan, sodat ons barmhartigheid kan verkry en genade vind om op die regte tyd gehelp te word.” (Hebreërs 4:15-16). Moenie roem omdat God jóú uit die stof verhef het nie. Dit is alles genade: “Want wie trek jou voor? En wat het jy wat jy nie ontvang het nie? En as jy dit dan ontvang het, waarom roem jy asof jy dit nie ontvang het nie?…Want uit genade is julle gered, deur die geloof, en dit nie uit julleself nie: dit is die gawe van God; nie uit die werke nie, sodat niemand mag roem nie.” (1 Korintiërs 4:7, Efesiërs 2:8-9). Jesus het nie gekom om selfregverdige mense te red nie. Hy het gekom om armes te red, en doen dit juis sodat hulle nie in hulleself kan roem nie. God het vir armsalige Josef uit die tronk bevry en hom verhef om ‘n regeerder te wees in Egipte. Israel was hopeloos onder die mag van die Egiptenare toe God hulle bevry het. Rut en Naomi was twee weerlose weduwees toe God hulle verhef het. Maria en Josef was arm inwoners van Israel. God het aan hulle die voorreg gegee om die Messias groot te maak. Verskeie van die apostels was arm vissermanne toe Jesus hulle gekies het om Hom te volg. Jy self was niks spesiaal toe God jou kom red het nie:\n“Want let op julle roeping, broeders: julle is nie baie wyse na die vlees nie, nie baie magtiges, nie baie edeles nie; maar wat dwaas is by die wêreld, het God uitverkies om die wyse te beskaam; en wat swak is by die wêreld, het God uitverkies om wat sterk is, te beskaam; en wat onedel is by die wêreld en wat verag is, het God uitverkies, en wat niks is nie, om wat iets is, tot niet te maak, sodat geen vlees voor Hom sou roem nie.” (1 Korintiërs 1:26-29).\nMoenie jouself verhef soos wat Satan, Adam en Eva gedoen het nie: ‘Ek sal soos die Allerhoogste wees… Julle sal soos God wees’. As jy jouself in arrogante hoogmoed verhef, sal God jou verneder (1 Petrus 5:5). Erken eerder dat jy Hom nodig het (1 Petrus 5:7). Verneder jouself sodat God jou kan verhef op die regte tyd (1 Petrus 5:6). Moenie jouself op die skouer klop nie, maar loof Hom, want wie is soos die Here (v.9)?\nOn September 19, 2013 By baptistekerkkemptonparkIn Versoeking\nOn September 3, 2013 September 13, 2013 By baptistekerkkemptonparkIn Aanbidding,God


Swart regter bevind teen blanke wat 2 polisiemanne glo ‘kaffers’ noem – praag.co.za — 20 jaar jonk!\nSwart regter bevind teen blanke wat 2 polisiemanne glo ‘kaffers’ noem\nRegter Winston Msimeki het William Fred Kidson se eis om skadevergoeding in die Pretoriase Hooggeregshof van die hand gewys. Kidson is vroeër deur die polisie in hegtenis geneem en in die polisiekantoor te Hercules oornag in die selle aangehou.\nVolgens hom is hy onregmatig in hegtenis geneem en het hy gedink die twee swartes, wat in gewone klere was, is rowers vanaf ‘n nabygeleë plakkerskamp wat hulle as polisie voordoen. Regter Msimeki meen dié getuienis is egter nie “oortuigend” nie.\nKidson het die eis ingestel omdat hy as motorwerktuigkundige ‘n verlies aan inkomste gely het terwyl hy aangehou is.\nDie swart regter het bevind dat Kidson se seun, Kevin, op die aand van 10 Maart ‘n Renault Clio in Booysens, Pretoria, roekeloos bestuur het. Kevin Kidson het ‘n man, Pieter Willem Grobler, amper by die kruising van Hjalmerstraat en Theo Slabbertlaan raakgery. Grobler moes inderhaas uit die pad “spring” om nie omgery te word nie.\nToe Kevin stilhou, het konstabels Selogo en Dikgoro in burgerdrag, maar in ‘n polisievangwa, agter sy motor stilgehou, volgens die regter se uitspraak.\nDie twee swart konstabels het aan die jonger Kidson vertel dat hy weens dronkbestuur in hegtenis geneem gaan word. Kevin Kidson het egter sy pa se hulp ingeroep, waarna ‘n argument met die polisiemanne onstaan het. Hierna is pa en seun polisiekantoor toe geneem.\nRegter Msimeki het in sy uitspraak verklaar dat Kidson nie die twee swart polisiekonstabels vir rowers kon aansien nie, aangesien hulle hul identiteit aan hom openbaar het. Ook moes sy seun hom vertel het wie sy motorsleutel afgeneem het.\nIn Kidson se getuienis het hy verklaar dat ‘n blonde vrou by die polisiekantoor aan hom gesê het dat “laer as slangk*k” is. Maar ‘n kaptein Margaret Uys het ontken dat sy so iets gesê het of dat sy ooit blond was.\nVolgens Msimeki was die polisiediens se getuies meer konsekwent want hul weergawes van die gebeure het ooreengekom. Ook wou Kidson geen toegewings in sy getuienis maak nie, selfs waar sy weergawe deur ander getuienis weerspreek is.\nKidson was aggressief en het die polisiemanne met die vuis geslaan. In sy getuienis het Seloga beweer dat Kidson hulle “kafferrowers” genoem het. Tydens sy inhegtenisname het hy hom verset en hulle weereens “kaffers” genoem. “Kidson was vol bravade en is ‘n sterk man,” het Seloga aan die hof verklaar.\nSkrywer praagGepubliseer op 13 Oktober 2014 Kategorieë Afrikaanse nuus, NuusSleutelwoord Dikgoro, kaffer, Kevin Kidson, Pieter Willem Grobler, polisie, Selogo, William Fred Kidson, Winston Msimeki\nVorige Vorige artikel: Om diefstal te legitimeer\nVolgende Volgende artikel: SINK nooit deur US-raad goedgekeur nie


Camico is 'n ruim, rookvrye, semi-losstaande woonstelletjie. Dit is heeltemal privaat en besoekers het toegang tot 'n veilige, boomryke tuin en braaiplek. Die eienaars blink uit in persoonlike diens en besoekers kan lekker ontspan, of hulle nou by ons tuisgaan vir sake of vir plesier.\nCamico is maklik bereikbaar van Kaapstad Internasionale Lughawe en al die hoofpaaie af en bied ideale akkommodasie vir diegene wat al die besienswaardighede in die stad en die skiereiland wil besoek. Die doendinge is legio. 'n Paar van die gewildste plekke sluit die V&A Waterfront, Tafelberg se kabelkarretjie, Kaappunt en Kirstenbosch in. En dan he…\nCamico is maklik bereikbaar van Kaapstad Internasionale Lughawe en al die hoofpaaie af en bied ideale akkommodasie vir diegene wat al die besienswaardighede in die stad en die skiereiland wil besoek. Die doendinge is legio. 'n Paar van die gewildste plekke sluit die V&A Waterfront, Tafelberg se kabelkarretjie, Kaappunt en Kirstenbosch in. En dan het ons nog nie eers al die winkelsentrums genoem nie.\nAs jy 'n bietjie keelvol vir die stad raak stel ons die volgende doendinge voor: verken die berge, die pragtige roetes, strande, hawes en proe wyn by die uitstekende wynplase. Wandel rustig deur Stellenbosch, Franschhoek en die Paarl, of verken Somerset-Wes, die Strand en Hermanus - hierdie kusdorpies sal jou rustig stem. Daar is restaurante om van te kies en te keur, vra ons gerus om 'n aanbeveling te maak.\nDie Toerismergraderingsraad van Suid-Afrika het 3 sterre aan ons toegeken. Ons sorg dat ons streng hou by die gedragskode van hierdie organisasies. Ons opgeruimde en sorgsame diens verseker dat ons gaste altyd lekker kan ontspan en hul verblyf geniet (ons besoekersboek getuig hiervan!).\nOns slaapkamers het volvloermatte, gemaklike dubbelbeddens en oorgenoeg kasruimte. Die sitkamer het gemaklike rusbanke, 'n dubbelslaapbank, TV en DVD-speler. Die luukse badkamer het 'n stort, bad, wasbak en toilet. Vloeibare seep en handdoeke word voorsien. Die kombuisie is volledig toegerus en het 'n tafel, stoele, yskas, mikrogolf, tweeplaatstoof, wasmasjien, ketel en al die nodige kook- en eetgerei. Koffie- en teemaakgeriewe en beskuit word voorsien. Daar is ook 'n strykyster, strykplank, haardroër, waaiers en verwarmers.\nDaar is 'n heerlike, veilige, boomryke tuin met braaigeriewe en voëls kom lê gereeld besoek af.\n'n Bespreking by Camico sluit in:


Mynhardt die moeilike kind\nBeskikbaar Februarie 2020!\nMynhardt is ’n moeilike kind. Altans, so dink sy ouers. Toe hy probeer verduidelik dat ’n yslike slang hom lewend ingesluk het, sê sy ouers dat hy veels te oud is om hom sulke onsin te verbeel. Waar het hy daardie slangkostuum gevind en kan hy dit asseblief bêre? Wat moet arme Mynhardt doen wanneer sy ouers net nie na hom wil luister nie?\nMichael Sussman, ’n kliniese sielkundige en oorlewende van moeilike ouers, is die skrywer van die prenteboek Otto Grows Down en twee romans, Crashing Eden en Incognolio. Besoek hom aanlyn by michaelsussmanbooks.com.\nJúlia Sardàis ’n illustreerder van Barcelona. Ná afloop van haar studies begin sy vir twee jaar werk as koloris in ’n ateljee wat handelsware vir Disney/Pixar vervaardig en werk daarna vryskut. Haar werk strek van die ontwerp van konseptuele kuns vir rekenaarspeletjies tot kinderboekillustrasie. Sy het die geleentheid gehad om klassieke boeke soos Alice in Wonderland, The Wonderful Wizard of Oz en Charlie and the Chocolate Factory te illustreer. Besoek haar aanlyn by juliasarda.com.\nRentia Bartlett-Möhl is redakteur by Protea Boekhuis en het al verskeie kinderboeke vir Protea uit Duits, Nederlands en Engels in Afrikaans vertaal. Sy was ook verantwoordelik vir die vertaling van ’n reeks citybooks en radioboeke vir die Vlaams-Nederlands kultuurhuis deBuren in Brussel.\n279 x 215mm\nPrenteboeke (4-8 jaar)


Käthe Kollwitz (gebore Schmidt; * 8 Julie 1867 in Koningsberg in Pruise; † 22 April 1945 in Moritzburg naby Dresden, Duitsland) word by die bekendste 20ste eeuse Duitse kunstenaars gereken. Ondanks haar moeilike lewensomstandighede het sy met haar ernstige litografieë, etse, kopergravures en houtsnywerke 'n tydlose kunsstyl ontwikkel en was 'n tyd lank ook as beeldhouster werksaam. Haar kunswerke is aanklagte teen ellende en oorlog.\n(1867-07-08)8 Julie 1867\n22 April 1945 (op 77)\nMoritzburg, naby Dresden, Sakse, Nazi-Duitsland\nlitografieë, etse, kopergravures en houtsnywerke\n"Moeder met haar dooie seun". Skulptuur en oorlogsmonument deur Käthe Kollwitz, Neue Wache, Berlyn\nKäthe Kollwitz het haar opleiding in Berlyn en München ontvang. Ná haar huwelik met 'n Berlynse geneeskundige is sy aangegryp deur die ellende en nood wat sy in die Duitse hoofstad aanskou het. Haar eerste kunswerke het nouliks aandag getrek. Sy het in 1904 in Parys gestudeer waar sy kennis met die beeldhouer Auguste Rodin gemaak het, maar ook met Russiese rewolusionêres in aanraking gekom het.\nIn 1919 is sy tot lid van die Pruisiese Akademie van Kunste in Berlyn benoem. Sy het vervolgens 'n voorstander van pasifisme geword en aan 'n kunsuitstalling in die Sowjetunie deelgeneem. Vanaf 1928 was sy direkteur van die Akademie van Kunste se grafiese afdeling, het haar lidmaatskap egter ná die magsoorname van die Nasionaal-Sosialiste in 1933 gekanselleer. Haar kunswerke is nie meer vir uitstallings toegelaat nie en deur die NS-bewind as "ontaarde kuns" afgestempel.\nGedurende die Tweede Wêreldoorlog het sy naby Dresden gewoon en is daar nog voor die Duitse kapitulasie in 1945 oorlede. Käthe Kollwitz word naas Ernst Barlach as die belangrikste verteenwoordiger van die ekspressionisme beskou. Haar bronsreliëf Die Klagte (1938/1939) kan as simbool vir die boodskap beskou word wat sy as kunstenares wou oordra.\nWikimedia Commons het meer media in die kategorie Käthe Kollwitz.\nOntsluit van "https://af.wikipedia.org/w/index.php?title=Käthe_Kollwitz&oldid=1890157"\nLast edited on 17 Januarie 2019, at 15:32\nDie bladsy is laas op 17 Januarie 2019 om 15:32 bygewerk.


PressReader - Landbouweekblad: 2018-09-14 - Dié week in die landbou\nDié week in die landbou\nDie Krakeelrivier in die Langkloof het ná slegs een dag weer byna leeggeloop ná wydverspreide reën verlede naweek. Die rivier voed die Waboomrivier, wat op sy beurt in die Kougarivier inloop. Mnr. Riaan Strydom, ’n boer van die omgewing wat dié foto’s geneem het, sê baie water gaan in die droë rivierlope verlore, en afloopwater uit die gebied het nie die Kougadam gehaal nie. Hy sê met opvolgreën wat met druktyd voorspel is, kan die water wel die dam haal. Die Langkloof is een van die hoofproduksiegebiede van appels en pere in Suid-Afrika. Volgens Hortgro is die naasmeeste peerbome en die vierde meeste appelbome in Suid-Afrika in die ooste van die Langkloof geleë. Lees meer op bl. 16.\nDie genoteerde kosverwerker Tiger Brands sê voorbereidings om sy fabrieke te heropen ná die listeriose-uitbreking van die afgelope jaar, is “ver gevorder”, berig Business Day. Dit volg ná dr. Aaron Motsoaledi, Minister van Gesondheid, se aankondiging verlede week dat die uitbreking amptelik verby is. Tiger Brands het vroeër vanjaar vier vleisverwerkingsaanlegte gesluit en landwyd produkte onttrek teen ’n koste van R365 miljoen. Hy het ook R50 miljoen per maand verloor weens die staking in produksie. Die maatskappy sê hy het nou saamge-\nwerk met nasionale en internasionale Listeria-kenners om insig te kry oor die Listeria-geval by sy Polokwane-fabriek, en het voorstelle vir verbeterings in werking gestel.\nSuid-Afrika se derde grootste hoenderprodusent, Sovereign Foods, het ’n voorkeurverskaffingsooreenkoms met Cultiver Investments in Limpopo gesluit om dagoudkuikens by dié onderneming, wat in swart besit is, te koop. Die ooreenkoms sluit in dat Sovereign bestuursteun, die oordrag van boerderyvaardighede en kredietgeriewe aan Cultiver sal bied. Die Regering doen reeds geruime tyd ’n beroep op die pluimveebedryf om te transformeer. Die maatskappy sê in ’n verklaring Cultiver is ’n begunstigde van die Regering se Plas-program vir die verkryging van grond, en Sovereign raam dat Cultiver oor die volgende tien jaar potensieel ’n omset van R659 miljoen kan behaal.\nSTAKING BY OBP\nSowat 30% van die personeel van Onderstepoort Biologiese Produkte (OBP) het van 31 Augustus tot 6 September gestaak. Hulle het ’n salarisverhoging van 7,25% gevra teenoor die 7% wat OBP aangebied het. Die werkers is lede van die Nasionale Unie vir Staatsdiens- en Geallieerde Werkers (Nupsaw). Daar is kort voor druktyd ooreengekom op ’n verhoging van 7,25% vir werknemers wat gemiddeld presteer en 7,5% vir dié wat bogemiddeld presteer. Volgens dr. Bethuel Nthangeni, waarnemende hoofbestuurder van OBP, het die maatskappy “strategiese gebeurlikheidsplanne” gehad rakende die ontwrigting van produksielyne.\nDie Cape Wools Merino-aanwyser het op die derde veiling van die nuwe seisoen met 6,6% (1 573 punte) gestyg. Die prys het tot R253,82/kg (skoonwol) gestyg. Die Australiese EMI het met 1,6% gestyg. Die goeie resultate was hoofsaaklik vanweë ’n verswakkende rand, sowel as die volgehoue goeie vraag na lang en fyn Suid-Afrikaanse Merinowol. Pryse het in alle mikronkategorieë gestyg, volgens Cape Wools. Die rand was R15,51 teenoor die Amerikaanse dollar en R17,97 teenoor die euro. Die rand was 7,9% swakker teen die dollar en 7,9% laer teenoor die euro vergeleke met die vorige veiling. Altesaam 99,1% van die 11 225 bale wat op die veiling aangebied is, is verkoop. Die volgende veiling vind op 19 September plaas.\nDie Nuy-wynkelder tussen Worcester en Robertson het onlangs die jongste wynonderneming geword wat boetiekjenewer by sy produkreeks voeg. Nuy se Mastery Craft Gin en Nuy Legacy Craft Gin is albei handgemaak en sal in klein hoeveelhede beskikbaar wees. Met die bekendstelling was daar slegs 2 500 bottels Mastery en 1 000 bottels Legacy beskikbaar. Die kelder sê hy gebruik slegs vrugte en kruie om dié jenewer te maak. Vanweë die natuurlike plantolies wat tydens distillasie vrygestel word, kry die drankie ’n blou skynsel sodra daar water of tonikum bygevoeg word. Die Mastery kos R375 per bottel, en die Legacy R425 per bottel.


Rapporteer infrastruktuur-diefstal op regte manier - Bladsy 8\nNuusflitse – Februarie 2018 - Rapporteer infrastruktuur-diefstal op regte manier\nLandbouers word aangemoedig om die diefstal van “essensiële infrastruktuur” reg aan te meld. Die steel van byvoorbeeld koperkabels, sonpanele en batterye van selfoontorings word nie altyd as op bogenoemde manier deurgegee nie.\nDr Jane Buys, Veiligheidsrisiko-analis van Vrystaat Landbou (VL), sê landbouers open gewoonlik ’n saak van betreding en/of kwaadwillige beskadiging van eiendom wanneer diefstal van batterye van selfoontorings op hul grond plaasvind. Vodacom, MTN of Cell C open ’n diefstalsaak.\nVolgens haar moet landbouers egter in hul betredingsaak meld dat die diefstal wat gepleeg is verband hou met “essensiële infrastruktuur”. Alle sake vanaf 1 April 2017 tot nou waarin “essensiële infrastruktuur” (koperkabels, sonpanele, batterye van selfoontorings) gesteel is moet asseblief die MAS nommers deurgee sodat dit op ’n databasis deur die prioriteitskomitee gemonitor kan word.\nHoë misdaadareas vir koperkabel-diefstal is Bloemfontein, Fouriesburg, Heilbron, Petrus Steyn, Mafube, Phuthaditjhaba, Sasolburg, Tweeling. Skrootdiefstal se hoë misdaadareas is Hennenman, Theunissen, Virginia, Winburg.\nTrokke, minibusse en kombi’s word gebruik om gesteelde koperkabels te vervoer na afsetgebiede in Gauteng, veral op die N1 noordwaarts. Die voorvalle vind in die dag en nag plaas. Dit is ook van toepassing op diefstal van batterye van selfoontorings. Hoë misdaadgebiede hiervoor is Bloemfontein, Koppies, Verkeerdevlei en Zastron.\nBuys meen dit is verblydend dat daar deesdae gereeld swaarder vonnisse deur howe gelewer word waar “essensiële infrastruktuur” gesteel is. “Die deurlopende diefstal van batterye van selfoontorings het ’n baie groot impak op ’n veilige landbousektor deurdat dit kommunikasie vanaf landbouers na nooddienste geweldig belemmer,” sê sy.


Events - Wat jy móét weet oor sosiale media\nWat jy móét weet oor sosiale media\nBegin: 21/09/2020, 17:00\nEinde: 21/09/2020, 18:00\nKontak:Student Affairs / Studentesake - (021) 8080 9910\nPlek: Online via streaming\nWat móét jy oor sosiale media weet? Neem deel aan hierdie prikkelende gesprek met SA se voorste regsdeskundige op sosiale media en leer hoe jy 'n beter leier en burger kan wees deur aanlyn-geleenthede op 'n verantwoordelike manier te gebruik.Die\nDie Sentrum vir Studenteleierskap, Ervaringgerigte Opvoeding en Burgerskap nooi jou uit na 'n gesprek met Emma Sadleir, 'n sosiale media-regskenner, waar die volgende vrae ondersoek sal word:\nHoe beskerm ek myself en my aanlyn reputasie?\nWat is die toepaslike wette en regsimplikasies van sosiale media-inhoud en aktiwiteite?\nWat is die implikasies daarvan om onvanpaste grappies en fopnuus te deel?\nWat is my etiese verantwoordelikhede in verband met die gebruik van sosiale media?\nEmma Sadleir is Suid-Afrika se voorste kenner op die gebied van sosiale media. Haar kundigheidsareas sluit die bestuur van die regsgevolge van die gebruik van sosiale media in, waaronder laster, privaatheid, haatspraak en intellektuele eiendom; kuberafknouery en teistering; misdrywe oor seks en pornografie; die dissiplinêre gevolge van die gebruik van sosiale media; bestuur van persoonlike reputasies en handelsmerke op sosiale media; gesondheids- en sosiale media en aanlynveiligheid.\nOm jou plek te verseker, besoek: <https://bit.ly/CSLEECsocialmediatalk>.


Oudtshoorn lewer drie SA Kampioene | Die Hoorn\nMike Lombard, Fienie Barnard, Phillo Verlaat\nDIE Oudtshoorn Fietsryklub spog met drie Suid-Afrikaanse fietsrykampioene ná die SA Padfietskampioenskap wat van 7 tot 12 Februarie by Wellington plaasgevind het.\nAltesame elf fietsryers van die klub het deelgeneem. Oudtshoorn se fietsryers het ook verskeie top 10-posisies behaal.\nOudtshoorn se SA kampioene in hul afdelings is Fienie Barnard (padwedren), Phillo Verlaat (padwedren) en Attie Botha (padwedren sowel as tydtoets). Nog drie Oudtshoornryers, Errol Pretorius (tydtoets), Mike Lombard (padwedren) en Charlissa Schultz (padwedren) het brons medaljes ingepalm.\nTe midde van sterk wind en hitte van tot 40 grade C tydens die wedrenne het Louis Visser, Jessica Gerber, Kirstin Roelofse, Jacques van Staden en Kobus Barnard ook die klub en SWD se naam hoog gehou met goeie vertonings.\nVanjaar se SA’s was die grootste nog met die meeste ryers wat al deelgeneem het. Lombard, voorsitter van die Oudtshoorn Fietsryklub, sê die klub het nie sy gelyke as Oudtshoorn se grootte in ag geneem word nie.\nLede van die klub het tydens die kampioenskap ook op beamptevlak hul bydrae gelewer.\nCorné Bence, Corné Botha en Ka-ren Bence was onder andere verantwoordelik vir die toepassing van die reëls by die kampioenskap.\n“Die bestuur van die Oudtshoorn Fietsryklub is besonder trots op al die fietsryers wat deelgeneem het en wens hulle sterkte toe vir die Cape Town Cycle Tour wat vroeg in Maart gehou word,” het Lombard gesê.


IPK sê Oscar kan ná vonnis weer deelneem | Maroela Media\nIPK sê Oscar kan ná vonnis weer deelneem\nOscar Pistorius op 4 Augustus 2012 tydens die Spele in Londen. Foto: Wessel Oosthuizen/SAPA\nDie Internasionale Paralimpiese Komitee (IPK) het Vrydag gesê Oscar Pistorius sal weer aan byeenkomste kan deelneem nadat hy sy straf uitgedien het nadat hy Reeva Steenkamp doodgeskiet het.\nDie atleet is Vrydag in die Pretoriase hooggeregshof skuldig bevind op aanklag van strafbare manslag. Sy vonnisverhoor begin op 13 Oktober en hy kan óf ŉ opgeskorte vonnis ontvang of tot maksimum 15 jaar tronkstraf gevonnis word.\n“Gegewe dat hy sy vonnis uitdien en graag wil deelneem, en indien hy deur die komitee gekeur word, sal hy in die toekoms aan IPK-kompetisies kan deelneem,” het Craig Spence, woordvoerder vir die IPK, gesê.\nPistorius het al ses medaljes in drie Paralimpiese Spele verower. “Hy kan nie weerhou word om deel te neem nie, aangesien die IPK nie verantwoordelik is vir die vonnis nie; dit moet van die Suid-Afrikaanse howe af kom. Ons is ŉ sport-organisasie. Ons moet ŉ onderskeid kan tref tussen sport en dit wat in sy privaatlewe gebeur,” het Spence bygevoeg.\nXavier Gonzalez, uitvoerende hoof van die IPK, het Vrydag gesê Pistorius se moordverhoor het nie enige impak op hulle bedrywighede gehad nie, aangesien die organisasie nie meer afhanklik is van die Suid-Afrikaanse atleet se hoë profiel nie. “Oscar was ŉ fundamentele ambassadeur vir die Paralimpiese beweging tussen 2008 en 2012,” het Gonzalez gesê. “Die Paralimpiese beweging het sedertdien talle ambassadeurs en baie ander atlete bygekry wat wêreldwyd herken word en ons glo ons sal steeds verbeter in die aanloop tot 2016.”\nWilde skietery in Doornfontein, JHB\nLaat die reg geskied ,maar laat ons die oordeel in God se hand los,wat reg en regverdig sal oordeel!!\nDankie vir jul Nuus op n gereelde Basis\nGoeie nag !!


Laudium se ligging in Gauteng\nKoördinate: 25°47′17″S 28°06′24″O / 25.78806°S 28.10667°O / -25.78806; 28.10667Koördinate: 25°47′17″S 28°06′24″O / 25.78806°S 28.10667°O / -25.78806; 28.10667\n6,07 km2 (2,34 vk. myl)\n1 445 m (4 741 ft)\n3 147/km2 (8 150/vk. myl)\nLaudium is 'n dorp na die suidweste van Pretoria in Gauteng, Suid-Afrika, in die Stad Tshwane Metropolitaanse Munisipaliteit. Claudius  is 'n naburige, grootliks residensiële voorstad wat effektief 'n uitbreiding van Laudium is. Dit was voorheen, onder die apartheidsregering, uitsluitlik vir Suid-Afrikaanse burgers van oorspronklik Indiese herkoms reserveer. Die dorp is 8 km suidwes van Pretoria se middestad en brei steeds uit. Nog 'n openbare behuisingsontwikkeling, Uitbreiding 2, bestaande uit raadswoonstelle, is later verkoop aan inwoners en is nou bekend as Himalaya Heights.\nTeen die einde van apartheid het baie inwoners van Laudium verskuif na die naburige (voorheen uitsluitlike blank-) voorstede van Erasmia en Christoburg wat direk suid van Laudium lê. Uiteindelik is 'n verbindingspad gebou en geteer, wat sederdien 'n direkte reis tussen die voorstede moontlik maak. Voorheen was die enigste manier om tussen Laudium en Erasmia te reis 'n sirkelroete via die R55. Volgens die 2001-sensus het Indiërs byna 66% van die bevolking van Erasmia en Christoburg getel, en hulle het die wit inwoners in die voorafgaande tien jaar grootliks verplaas. Teen die laat 2000's het groter getalle van die meer gegoede Indiërinwoners uit Laudium verskuif na die nuutgestigte nabygeleë sekuriteitsbondels in die weste van Centurion. Indiërs wat huidig in hierdie gebiede woon handhaaf steeds godsdienstige, kommersiële en opvoedkundige bande met Laudium.\nDie swart woonbuurt van Atteridgeville lê noordwes van Laudium, hoewel die twee gebiede geskei word deur 'n reeks heuwels, en geen direkte teerpad loop tussen die twee buurte nie.\n↑ 1,0 1,1 1,2 1,3 "Hoofplek Laudium". Sensus 2011.\nAtteridgeville Pretoria Industriële gebied Pretoria middestad\nChristoburg Claudius Valhalla\nOntsluit van "https://af.wikipedia.org/w/index.php?title=Laudium&oldid=1388725"\nDie bladsy is laas op 4 Oktober 2015 om 20:17 bygewerk.


Vyf reiswenke waarvan niemand jou vertel nie - Wêreldwyd\nVyf reiswenke waarvan niemand jou vertel nie\ndeur Wêreldwyd | Sep 28, 2017 | Blog\nDeur Monique Taute\nAs die reisgogga jou eers gebyt het, laat hy nie maklik weer los nie. Elke jongmens behoort die wêreld te gaan sien. Deur te reis, verbreed jy nie net jou horisonne nie, maar ook jou lewensuitkyk. Ek en my man brand om nuwe plekke te sien en nuwe dinge te beleef. Daarom probeer ons om ten minste een keer per jaar ’n nuwe stukkie van die wêreld te gaan sien. Hier is ’n paar reiswenke waarvan niemand jou vertel nie:\nKoop goedkoop vliegkaartjies\nBesoek www.skyscanner.net voordat julle besluit waarheen julle wil reis. Dié webwerf het ’n soekfunksie waarmee jy kan kyk na watter lande die goedkoopste vliegkaartjies beskikbaar is. Ná julle besluit het waarheen om te gaan, bevestig watter lugredery vir watter die goedkoopste vlugte bied. Ons was verbaas om te sien hoe ’n groot prysverskil een dag aan jou vliegkaartjie kan maak. Die goedkoopste opsies op www.skyscanner.net sal heel waarskynlik van onbekende lugrederye wees. Moenie dat dit jou afskrik nie. Gaan lees ’n paar resensies oor die betrokke lugredery voordat jy ’n besluit maak. Ons het in Augustus vanjaar met Angola Airlines Portugal toe gevlieg. Die kaartjies was spotgoedkoop en ons het dus die ergste verwag. Buiten die ou programme op die vermaakstelsel het die lugredery ons egter beïndruk met goeie diens, lekker kos en ’n gemaklike vlug.\nRestaurante: Diensfooie, brood en etenstye\nIn baie lande is dit nie praktyk om ’n fooi (tip) by restaurante of hotelle te betaal nie. Ons het ’n paar Europese lande soos Italië, Switserland, België en Portugal besoek, waar jy nie ’n fooitjie hoef te betaal nie. Vind voor die tyd uit of jy ’n fooitjie moet los of nie, aangesien kelners in baie lande goed betaal word en diensfooie dikwels klaar by die rekening ingesluit word. Soos in Suid-Afrika bring kelners in Europese restaurante oor die algemeen vir jou broodjies, botter en dies meer sodra jy gaan sit. Anders as hier, betaal jy egter vir alles wat jy eet. Om onverwagte kostes op jou rekening te voorkom, stel ek voor dat jy jou aptyt spaar vir die kos wat jy bestel. Laastens is dit belangrik om te weet dat etenstye tussen land kan verskil. Europese restaurante het verskillende spyskaarte vir verskillende etenstye en kombuise is dikwels net sekere tye van die dag oop.\nKoop ’n SIM-kaart\nOns het vanjaar besluit om ’n oorsese SIM-kaart te koop – een van die beste besluite omdat dit ons baie tyd en moeite gespaar het. Eerstens kon ons Google Maps gebruik, wat beteken het dat ons dae van verdwaal met ’n onderstebo toeristekaart iets van die verlede was. Google Maps bied ook ’n funksie wat jou wys watter vorm van vervoer jou die vinnigste by jou bestemming sal uitbring en wanneer dit vertrek. Dit beteken dat jy vinnig kan kyk of jy sommer kan stap of eerder die bus, trem, trein of moltrein moet gebruik. Tweedens was dit baie gemaklik om vinnig te google of te bel om te hoor hoe laat ’n plek oop- of toemaak. Dit het ’n paar keer voorkom dat ons voor dooiemansdeur opgedaag het. Die funksie kom ook handig te pas om restaurante of winkels in jou omgewing op te spoor. Laastens is dit natuurlik ook lekker om toegang tot sosiale media te hê om jou spesiale oomblikke met familie en vriende te deel. Vir ons was die beste van alles dat jy ’n SIM-kaart in Europa kan koop met 500 minute-praattyd en 3 Gb-data teen slegs R150 – beslis ’n winskopie! Nóg ’n pluspunt is dat daar nie meer swerwing (roaming) tussen lande toegepas word wat deel van die Europese Unie is nie. Dit beteken dat jy dieselfde SIM-kaart in verskeie lande in Europa kan gebruik. (Aangesien data en lugtyd in Suid-Afrika baie duur is, sal dit in die meeste lande aansienlik goedkoper wees as by ons).\nIn stede of dorpe in die meeste ontwikkelde wêreldlande kan ’n mens uit verskeie vervoeropsies kies, byvoorbeeld busse, trems, treine of moltreine. In ontwikkelende (of armer) lande, byvoorbeeld Mauritius, is vervoeropsies tot die huur van ’n motor of die gebruik van taxidienste beperk. Die vinnigste en mees ekonomiese manier om ’n stad, dorp of eiland te verken, is beslis deur ’n bromponie te huur. In Mauritius, Portugal, Barcelona en Rome het ons bromponies gehuur wat ons ure se stap en tyd gespaar het. In Europa sal dit jou min of meer R450 per dag kos, wat heelwat goedkoper as toerisbusse is. Indien jy ’n SIM-kaart gekoop het, soos ek hierbo aanbeveel, sal jy maklik jou pad vind deur van Google Maps gebruik te maak. Nog ’n pluspunt is dat ons nog nooit vir ’n internasionale lisensie of motorfietslisensie gevra was om ’n bromponie te huur nie. Al wat jy benodig, is jou paspoort en jou Suid-Afrikaanse bestuurslisensie en dan kan jy in die pad val!\nVra jou bank vir ’n Cash Passport-kaart – dit is maklik om beheer te verloor oor hoeveel geld jy op jou reis spandeer. Ons hou daarvan om van hierdie kaart eerder as ons tjek- of kredietkaarte gebruik te maak. Die kaart is vir vyf jaar geldig en jy kan tot vier verskillende geldeenhede daarop laai (die Amerikaanse dollar, Britse pond, euro of Australiese dollar). Een van die groot voordele van dié kaart is dat jy wisselings in die wisselkoers vryspring deur vooraf geld op die kaart te laai. Jy kan ook gratis met jou kaart betaal of geld teen ŉ vaste fooi (ongeveer R30) by ’n OTM trek. Jy kan ook die Cash Passport-toep gebruik om te kyk wat jou balans is en watter transaksies jy aangegaan het, of om geld tussen verskillende wisselkoerse te skuif. Laastens is dit redelik maklik om vir die kaart in aanmerking te kom: besoek bloot jou bank en neem jou ID, paspoort en vliegtuigkaartjie saam. Indien jy die kaart weer tydens ’n volgende reis wil gebruik, kan jy weer geld daarop laai deur jou bank te kontak.


Griekse tzatziki resep - Nuwe resepte\nGriekse tzatziki resep\n'N Baie maklike en eenvoudige resep vir tzatziki. Volg die stappe in die metode - soos om oortollige water uit te druk - en u word beloon met 'n heerlike romige tzatziki!\n'n knippie peper en 'n knippie sout\n500 g gespanne Griekse jogurt\n5 knoffelhuisies, of na smaak\n'n klein bossie dille\nSkil eers jou komkommer en rasper dit dan in 'n sif. Druk met u hande al die oortollige water uit die komkommer - dit is noodsaaklik vir die resep - aangesien u tzatziki waterig en loperig sal word as daar water uit die komkommer kom. Plaas die uitgedrukte komkommer in 'n mengbak.\nVoeg die peper en die sout by die komkommer en meng. Voeg dan die jogurt by en meng. Soos u sal sien, sal die jogurt noodwendig 'n bietjie loper word, maar dit is nie 'n groot probleem nie, aangesien die olie dit sal bind.\nVoeg 1 eetlepel olyfolie stadig by en roer wanneer die olie oplos, voeg nog 'n eetlepel by en herhaal totdat jy 3 eetlepels olie bygevoeg het.\nVoeg 'n knoffelpers of rasper by, voeg die knoffel by en roer. Steek jou vinger in en proe die sterkte - as dit nie te dik is nie, voeg meer by.\nVoeg dan die dille mooi en fyngekap by en meng.\nSkep in 'n opdienbak en plaas een olywe in die middel vir versiering of drup 'n bietjie olyfolie oor.\nLaat dit vir 'n uur in die yskas sit. Bedien dit as 'n smeer of 'n dip met brood of pitabrood. Geniet dit !!!\nU kan die knoffelsterkte kies. Ek sal nie minder nie as 5 naeltjies voorstel.\nU kan ook 'n lepel rooiwynasyn byvoeg vir 'n outentieke aanraking.\nMaklike Griekse resep vir Tzatziki -sous\nJy BENODIG om te leer hoe om tzatziki -sous te maak. Ja, dit is so belangrik. En goeie nuus vir u, my Griekse tzatziki -sousresep is baie eenvoudig (slegs 7 bestanddele en 5 minute!) En kan op soveel verskillende maniere gebruik word. Met hierdie maklike tzatziki -sous wil u omtrent alles doop, besmeer en bo -op sit. Ernstig, dit is so lekker en so, so veelsydig.\nSo, is jy in? Is u gereed om u eie tuisgemaakte tzatziki -sous te maak?\nJA! Ek is so bly dat jy nog hier is en gereed is om tzatziki -sous self te maak. Ek lei u deur al die stappe hieronder.\nAs u al lank gelees het, weet u miskien dat ek in 'n Griekse restaurant gewerk het! Dit was daar waar ek verlief geraak het op Mediterreense kosse en ek het nie teruggekyk nie. Ek maak heeltyd tzatziki sous, ek kan nie glo dat ek nog nooit my weergawe hier gedeel het nie. Maar ek deel dit nou, en ek hoop dat u net so baie daarvan hou soos ons!\nVir die beste resultate, marineer 'n volle 24 uur met die marinadebestanddele. Steek jou rooster aan en kook 5-8 minute per kant!\nDie Tzatziki word maklik saamgegooi terwyl jou vleis op die rooster is. Ek het 'n suiwelvrye opsie ingesluit sodat ek en my man dit op Whole30 kan geniet. Gebruik klapperroom in plaas van Griekse jogurt.\nBedien in 'n wrap, as slaai, of saam met een van die bolaagidees hieronder!\nBenewens die blomkool -tabbouleh en Tzatziki, bedien ek ook graag die volgende:\nHierdie een is ideaal om as bykos te maak, of in klein stukkies te sny en amper soos 'n salsa voor te sit, ek hou absoluut van hierdie sous as 'n dip of bolaag! die mengsel van vars kruie maak nog 'n heerlike doopsous\nEk gebruik witpeper om die voorkoms van swart kolle in die mooi wit verkoelde sop te vermy. Maar as u nie witpeper het nie, is dit goed om 'n klein hoeveelheid swartpeper te gebruik.\nDit is ook belangrik dat u volvet Griekse jogurt gebruik wanneer u tzatziki-sous maak. Dit is waar dat lae -vet of vetvrye Griekse jogurt redelik lekker kan smaak. Maar dit smaak nie so lekker soos vol vet nie.\nEn in hierdie resep, waar die jogurt die ster van die program is, is die kwaliteit van die jogurt baie belangrik. My gunsteling handelsmerk Griekse jogurt is Straus. Dit is dik, ryk en baie romerig, amper soos suurroom.\nDit bevat egter baie koolhidrate in vergelyking met ander Griekse jogurtmerke. Ek gebruik dus gereeld Fage -jogurt, wat ook uitstekend is.\nOm 'n dik, romerige sous te verseker, gebruik Griekse jogurt van goeie gehalte. Baie resepte vereis dat die jogurt gespanne word. Dit word gedoen deur die jogurt 'n paar uur in 'n kaasdoek te laat dreineer. Ek het egter gevind dat as u 'n baie dik, romerige Griekse jogurt gebruik, dit nie nodig is om te druk nie. 'N Stap wat u egter nie kan misloop nie, is om die komkommer te druk. Komkommer is amper water, en as jy nie die sout sout maak nie, word jou tzatziki waterig en dun.\nKombineer dik Griekse jogurt met gespanne komkommer. Voeg witwynasyn of suurlemoensap, gekapte kruie en knoffel by en meng goed. Geur na smaak en sit voor.\nStap 1: Plaas 2 pond flanksteak in 'n groot houer of skottel.\nStap 2: Meng 1 koppie olyfolie, 1/4 koppie vars suurlemoensap, 1/4 koppie klapperaminos of sojasous, 1 eetlepel suurlemoenskil, 1/4 koppie rooiwynasyn, 1 eetlepel Dijon -mosterd, 2 eetlepels gekapte vars kruisement en 1 eetlepel teelepel gedroogde oregano. Giet oor steak tot heeltemal bedek.\nStap 3: Bedek die steak met 'n deksel of kleefplastiek en marineer ten minste 8 uur in die yskas, tot 24 uur.\nStap 4: Haal steak uit yskas. Verhit die rooster. Rooster die steak ongeveer 5 tot 8 minute lank langs die kant, afhangende van die gewenste graad van gaarheid, en borsel af en toe met 'n ekstra marinade (die steak moet 'n minimum temperatuur van 130 ° F vir skaars bereik, en tot 165 vir goed gedoen).\nStap 5: Laat die steak 5 tot 10 minute rus. Bedien met tzatiki en geniet.\nStap 1: Klits 3/4 koppie jogurt, 1/2 koppie fyngekapte komkommer, 1/4 koppie vars suurlemoensap, 2 eetlepels gekapte vars dille, 2 eetlepels gekapte vars kruisement, 1 teelepel sout en 1 fyngemaakte knoffelhuisie. Proe en geur met nog sout indien nodig.\nStap 2: Sit voor saam met biefstuk, of sit tot 3 dae in die yskas (geure sal toeneem).\nTzatziki: Komkommer Yoghurt Dip\nTzatziki (uitgespreek sat-ZEE-key, of cha-CHI-key in Griekeland), is 'n komkommersous op jogurt wat tradisioneel gemaak word met gesoute gesoute skaap- of bokmelkjogurt en gekombineer met komkommers, knoffel en kruie. Koel en romerig, hierdie pittige komkommerdip is die perfekte aanvulling op vleis en groente. Dit word gereeld aan die kant bedien met warm brood om in te doop, word gebruik as 'n spesery vir sovlaki en kan deel uitmaak van 'n meze -bord.\nHierdie resep bevat jogurt en asyn wat in die winkel gekoop is, wat tot 'n taai sous kan lei deur die jogurt in die helfte te sny en suurroom by te voeg, die tzatziki is glad en sag, sonder byt.\nDit is een van die resepte wat beter is as dit voor die tyd gemaak word. As jy kan, laat die jogurtmengsel oornag sit (voordat die komkommer bygevoeg word) sodat die knoffel sy skerpheid verloor en goed meng. Plaas intussen die blokkies komkommer in 'n vergiettes sodat enige vloeistof kan dreineer sodat die tzatziki nie waterig word nie.\nOm die Tzatziki te begin maak, verwyder ons al die wei uit die jogurt. Om dit te doen, hang ons die jogurt in 'n sif, sit dit oor 'n bak en sit dit oornag in die yskas.\nU sal sien dat die wei hieronder versamel het en dat die jogurt nou dik en romerig is.\nVoeg in 'n groot mengbak die dik jogurt by, jy kan ook Griekse yoghurt gebruik.\nVoeg die fyngekapte komkommer, gekapte knoffel, pietersielie, gekapte swart olywe, sout na smaak by, 'n bietjie varsgemaalde swartpeper. Roer goed om te kombineer.\nGaan die sout en geure na en pas aan volgens u smaak.\nPlaas die Tzatziki in 'n opdienbak, plaas 'n takkie pietersielie oor die dip en strooi gerookte paprika of rissiepoeier oor.\nU kan nou die Tzatziki (Griekse yoghurtdip) saam met komkommers, wortels en ander groente soos broccoli en selfs pynappel bedien.\nBedien die Tzatziki -resep - 'n Griekse yoghurtdip as 'n voorgereg, saam met 'n resep vir oondgebakte suurlemoen en kruie -courgette of 'n proteïenresep met spinazie en soja byt tydens 'n spesiale geleentheid.\nOMWEIL ALLES SAAM\nPita Gyros is tradisioneel toegedraai in perkamentpapier (en hier kom die moeilike deel van die Gyros Making). Die probleem om dit met perkamentpapier te draai, is dat u dit styf moet druk om dit bymekaar te hou. U moet ook weet hoe u die perkamentpapier aan die onderkant van die pitapapier moet insit. Dit is iets wat nie tegelyk gebeur nie, dit is iets wat u 'n paar keer moet doen om te verstaan hoe dit gedoen is. Dit is soos om 'n sigaret te rol, dit verg 'n bietjie oefening om dit in te neem (so hier is u verskoning om meer te maak )) Maar moenie bekommerd wees nie, want ek het 'n oplossing vir u. As u die perkamentpapier moeilik vind, probeer dan aluminiumfoelie bo -op die perkamentpapier of alleen. Dit hou alles lekker styf toegedraai. As u dus 'n meer avontuurlike tipe is, en u is gereed om dit te doen Rots en rol, hier is die stap -vir -stap manier om dit te doen (tradisioneel) met die perkamentpapier. As jy nie is nie, dan net Rol…(gebruik die aluminiumfoelie)\nHIER ’S HOE OM 'N PITA GIROS IN 10 STAPPE TE Wikkel\nPita Gyros maak stap 1 en amp 2\nNeem 'n stuk perkamentpapier en lê die Pita brood bo -op, regs op die rand van die perkamentpapier.\nSmeer 'n lepel Tzatziki oor die hele Pita brood.\nPita Gyros maak stap 3 en amp 4\nGriekse tzatziki resep...


No-Bake Coffee Cookie Truffles Recept deur Milagros Cruz - Ander - 2021\nKoekie-truffels sonder bak\nHierdie No-Bake Coffee Truffle Cookies smaak soos heerlike suikerkoekies met 'n sweempie koffiesmaak\nHierdie No-Bake Coffee Truffle Cookies smaak soos heerlike suikerkoekies met 'n sweempie koffiesmaak. Dit neem slegs 15 minute om dit te maak, en u kan dit aanpas deur u gunsteling koffie te gebruik.\nVir meer resepte soos hierdie, besoek Ons noem Shenanigans Blog.\n2 koppies vanieljepitte, fyngedruk\n1 koppie pekanneute, fyngekap\n1 Koppie gepoeierde suiker\nKoffie, soos Barnie's Brew Sticks Santa se White Christmas -geur\nGepoeierde suiker, om af te stof\nGeen bakkoek -truffels nie\nVerwerk toebroodjie koekies met 'n voedselverwerker totdat dit fyn krummels is. Voeg die roomkaas en vanielje -ekstrak by, pols tot gekombineer.\nIn 'n klein mikrogolfbak, 1 koppie Candy Smelt Candy volgens die aanwysings op die verpakking.\nGiet gesmelte lekkergoed in die voedselverwerker met die koekiemengselpuls tot gekombineer. Verkoel die mengsel vir 30 minute, of tot dit stewig genoeg is om in balletjies te rol.\nSkep mengsel in afgeronde eetlepels vol en rol in balletjies. Rangskik truffels op 'n bakplaat wat met perkament uitgevoer is. Vries vir 30 minute of tot baie ferm.\nIn 'n medium mikrogolfbak, smelt die oorblywende ligte kakao Candy Smelt volgens die aanwysings op die verpakking.\nDoop koekie -truffels in gesmelte lekkergoed en plaas terug op die bakplaat wat met perkament uitgevoer is. Voeg dadelik besprinkel by, indien gebruik. Stoor koekie -truffels in 'n lugdigte houer in die yskas sodra lekkergoed gestol is.\nGiet gesmelte lekkergoed in die voedselverwerker met die koekiemengselpuls tot gekombineer. Verkoel mengsel 30 minute, of totdat dit stewig genoeg is om in balletjies te rol.\nSmelt die oorblywende ligte kakao Candy Smelt in 'n medium mikrogolfbak volgens die aanwysings op die verpakking.\nKyk die video: ENG SUB ASMR MUKBANG TRUFFLE OIL BLACK BEAN NOODLES u0026 SPICY NOODLES u0026 Egg, SPAM EATING SOUND! (Oktober 2021).\nBeesop met droë appelkose\nBeste Quinoa Tabbouleh -resepte\nKoek met okkerneutblare en sjokoladeroom\nCopyright 2021 \_ Koekie-truffels sonder bak...


Thaba Roadhogs het groot hart - Die Kwêvoël\nThaba Roadhogs het groot hart\nTHABAZIMBI – Roadhogs Thabazimbi het die afgelope twee maande speelgoed vir die Limpopo “Toy Run” by verskeie versamelpunte in Thaba ingesamel. Hulle het op Sondag 27 November ‘n bakkievrag vol speelgoed na die Carousel vervoer waar dit aan minderbevoorregte kinders uitgedeel is.\nDaar was ongeveer 9000 motorfietse waarvan 12 motorfietsryers van Thaba was.\nFrik Erasmus van Thabazimbi Roadhogs bedank graag die motorfietsryers van dié klub vir die werk wat hulle in hierdie projek ingesit het. ‘n Spesiale dank aan Irene Kok vir haar werk en dat sy haar bakkie beskikbaar gestel het om die speelgoed te vervoer asook AJ Richards wat haar gehelp het.\nVolgens Frik kan die publiek met hierdie projek sien wat motorfietsryers vir liefdadigheid doen. “Dalk is jy eendag van ‘n motorfietsryer afhanklik om te oorleef.” Sê Frik. “Moet asseblief nie die mense wat motorfiets ry altyd klassifiseer as gemors nie. Respekteer hulle ook op die pad. Hulle fietse veroorsaak nie verkeersknope nie, hulle trap nie slaggate in die pad nie en daardie fiets kos moontlik meer as jou motor.” Sê Frik met ‘n glimlag.\n← Isuzu’s word steeds geteiken\nThe luxurious lives of Sharemax bosses →


As die rykes 'moan', wat moet die armes doen? | Maroela Media\nIs jy regtig arm of het jy ŉ rykdom waarvan jy nie bewus is nie? Dis die vraag wat die skrywer aan die jeug van Suid-Afrika stel. Foto: Wackyarchives.com\nMy dogters weet ons is ryk. Skatryk. Ryker as die meeste mense op aarde – ons bly byvoorbeeld in ŉ baksteenhuis, het krag wat gereeld trip en ek en Marina het elkeen ons eie kar. Dis belangrik dat hulle dit weet. Niks is erger as rykmense wat moan nie.\nEk is eintlik al baie lankal ryk. Van daai tyd af toe ek vir ŉ jaar in Indië gaan woon het. Ek het as ŉ arm student gegaan en skatryk teruggekom – met minder geld. Ek kon nog nooit weer arm voel nie. Selfs al slaap ek ‘n aand op straat, is dit omdat ek wil, nie omdat ek moet nie. Al is my geld soms min, is my konneksies steeds baie. Al beroof hulle my van alles, het ek ‘n klompie kennis en ervaring – te danke aan kinderjare vol geleenthede en blootstelling aan goeie skole en universiteite – wat niemand kan afvat nie.\nNou die dag is ek in ŉ blanke plakkerskamp hier buite Pretoria. Terwyl ons tussen omheinde wendy-huisies loop, besef ek dat Karabo, ŉ vlugteling seun uit Midde-Afrika wat saam met ons was, waarskynlik nie ‘n idee het waaroor ons praat en watse plek die nou eintlik is nie.\n“What do you think about this place?” vra ek hom. “Hooo! It’s nice!” sê hy, “Is it a holiday place?” Net daar besef ek hoe relatief armoede en rykdom is. As hierdie mense volgens hom ryk is, wat is ek?\nEk praat dikwels met middelklas Afrikaanse jongmense. Die meeste van hulle is in goeie skole, hul ouers ry mooi karre, hulle braai elke naweek en hulle gaan gereeld met vakansie. Die lewe is goed vir hulle hier in sonnige Afrika.\nTog loop ek elke nou en dan een van hulle raak wat nie ŉ goeie woord oor Suid-Afrika te sê het nie. Sien geen toekoms nie. Kan nie wag om te emigreer nie. Vra jy wat gebeur het, gaan dit selde oor ŉ krisis wat persoonlik ervaar is. Hulle het maar gehoor wat sê die ooms om die braaivleisvure en dinge gelees in die koerant.\nSelfs die werkloosheidsargument werk nie so lekker nie, want hoewel Suid-Afrika ŉ skokkende werkloosheidsyfer van meer as 25% het, is die werkloosheid onder blankes minder as 7%, baie dieselfde as in Europa en eintlik heelwat beter as in lande soos Spanje, Italië, Griekeland, Frankryk en Portugal.\nDie oumense het armoede en rykdom anders verstaan. My oupa en ouma het in die goeie jare hulle eie lêhenne gehad, self hulle groente geplant, vrugte gedroog en hulle eie knope aangewerk. Ek was al op hoërskool toe hulle die eerste keer krag op die plaas kry – sonder ŉ geiser.\nNou en dan sou my oupa wel vertel van die jare “toe dit swaar gegaan het”. Die mans moes vis skiet in die Wilgerivier en die vrouens seep kook en gaan verkoop op die dorp gedurende die depressiejare. Hul klere was gelap en daar was nie geld vir skoene vir die kinders nie.\nEk het al baie gewonder wat sou die Voortrekkers, die Boere in die Anglo-Boereoorlog of die vroue in die konsentrasiekampe sê as hulle kon sien waaroor ons vandag so te kere gaan en hoe jammer ons onsself kry.\nOm nie eers te praat van die mense in die tyd van die Bybel nie! Van die voorste moaners vandag is mos “gelowiges”. Dit is vreemd, want die Bybel is nie ŉ verhaal van kerkmense wat in gemak geleef, naweke gebraai en jaarliks op vakansie gegaan het nie.\nVan begin tot einde is dit ŉ verhaal van mense wat uitgestaan het in moeilike tye. Groot dele van die Ou Testament speel af teen die agtergrond van slawerny in Egipte, die Assiriese bedreiging, ballingskap en die Persiese onderdrukking.\nIn Jesus se tyd is dit die Romeinse oorheersing. Kort daarna lees ons in Handelinge van die vervolging van die vroeë kerk deur die Romeine en Jode. Die Bybel draai nie doekies om oor die realiteit van die stukkende wêreld waarin ons ŉ verskil moet maak nie.\nAs ŉ Eskom kragonderbreking jou histeries aan die moan sit, wees bly jy leef vandag, want ŉ Babiloniese ontvoering of Assiriese aanval sou jou verander het in ŉ totale senuweewrak.\nGod se mense het regdeur die geskiedenis juis hulle merk in die donkerste tye gemaak. Die moeilikheid het gewys wie hulle was. Dink jou in: ŉ Moses sonder ŉ Egipte, ŉ Dawid sonder ŉ Goliat of ŉ Daniël sonder ŉ leeukuil.\nIemand het eenkeer gesê: “Ek sal wees soos ŉ rubberbal, hoe harder die lewe my gooi, hoe hoër sal ek hop!” Soos ŉ lig wat al helderder skyn soos dit al donkerder word. Hierdie gesindheid het ons nodiger as geld, gemak en vurkieheinings. Niks is gevaarliker as die goed wat in ons eie koppe aangaan nie.\nJaco ek stem saam met jou. My gedagtes spring sommer ver vooruit en waar ons die gekerm oor alles kan stop. Die gekerm gaan oor die regtige agteruitgang van alles in Suid-Afrika en ongelukkig moet jy iets doen om dit te keer. Dit is soos Flip Buys gese, het ‘n paar weke gelede, as ons regtig almal die wil het kan ons reuse veranderings teweeg bring binne 6 maande. Ek praat van selfbeskikking.\nSjoe dis so waar. Gaan ‘n copy vir my kinders email. Op ‘n ander noot ek sou graag net veiliger in Suid Afrika wou woon, ons is tog veronderstel om in ‘n opgevoede beskawing te bly. Misdaad is dalk orals, maar ek het nog nooit so veilig gevoel soos in ons buurland Namibie nie en selfs in Europa. Die eerste keer wat ek Europa toe was het ek regtig gevoel hoe moet ‘n mens lewe; sonder vrees dat jy enige oomlik aangeval gaan word. My kinders het in die strate geboer in die nag en ons het rustig geslaap en… Lees meer »\nDit is so… Soms kyk mense vas in dit wat hulle nie het nie en mis dit wat hulle eintlik het.\nBriljante artikel Jaco. Dankie vir jou kennis en innig wat jy met ons deel. Ons bevoorregte blanke mense is van die ondankbaarste klaers wat jy kan kry, en ek se dit met respek en baie ondervinding! ;) Kom mense , waardeer meer wat jy het en bekommer jou minder oor wat jy nie het nie. Begin leef ‘n lewe van met waardering leef. Maak ‘n lys van al die positiewe, die kar, die dak oor jou kop, die kos elke dag, die kinders, die gesondheid…….. dinge wat jy het , die seeninge in jou lewe wat geld nie kan koop… Lees meer »\nEk dink baie van ons sit die pot heel mis. Ons probeur dinge verander op mense vlak. Grootste vout wat ons kan maak. As ons meer op die Here vertou en ophou op mense sal julle sien dat jy meer geseend en ryker is as enige MENS op hierdie aarde. Ons moet meer bid en weer terug keer na die Enigste God wat ons uit al hierdie goed op aarde kan verlos. Baie mense vra die vraag, hoekom gebeur dit met my dat ek my werk verloor het en arm is en en en???? . Maar het jy al eendag… Lees meer »